cyanic-selkie/wikianc huggingface dataset:
ജോൺ ബന്യൻ
ജീവിതാവസാനം
1675-ൽ 6 മാസം നീണ്ട തടവുശിക്ഷക്കുശേഷം ബന്യൻ ജയിൽ വിമുക്തനായി. പ്രസംഗങ്ങളും രചനകളും വഴി ബന്യന് ലഭിച്ച ജനപ്രീതിയും, ജനാഭിപ്രായം പൊതുവേ മതസ്വാതന്ത്ര്യത്തിനനുകൂലമായി മാറിയതും മൂലം, അദ്ദേഹം പിന്നീട് അറസ്റ്റ് ചെയ്യാപ്പെടുകയുണ്ടായില്ല. സുവിശേഷ പ്രസംഗകനെന്ന നിലയിൽ നേരത്തേ തന്നെ പ്രശസ്തനായിരുന്ന ബന്യൻ, 1678-ൽ തീർതാടകന്റെ വഴി പ്രസിദ്ധീകരിക്കപ്പെട്ടതിനെത്തുടർന്ന് എഴുത്തുകാരനെന്ന നിലയിലും ഇംഗ്ലണ്ടിലാകെ അറിയപ്പെടുന്നവനായി മാറി. മെത്രാന്മാരും, പണ്ഡിതന്മാരും, രാഷ്ട്രതന്ത്രജ്ഞന്മാരും പോലും, സാധാരണജനങ്ങളുടെ ഭാഷയിൽ എഴുതുകയും പ്രസംഗിക്കുകയും ചെയ്ത അദ്ദേഹത്തിന്റെ പ്രസംഗങ്ങൾ ഒളിഞ്ഞുനിന്നെങ്കിലും കേൾക്കാൻ ആഗ്രഹിച്ചു.
തൻന്റെ വിശ്വാസങ്ങൾ പ്രചരിപ്പിക്കുന്നതിനു വേണ്ടി ബന്യൻ അവസാനം‌വരെ പ്രവൃത്തിനിരതനായി തുടർന്നു. ഒരിക്കൽ പിടിവാശിമൂത്ത് തമ്മിൽ പിണങ്ങിനിന്ന ഒരു പിതാവിനേയും പുത്രനേയും ചെന്നുകണ്ട് തമ്മിൽ രഞ്ജിപ്പിക്കുന്നതിനായി കൊടുംതണുപ്പിൽ നടത്തിയ യാത്രയെത്തുടർന്ന്, 1688 ഓഗസ്റ്റ് 31-ന് കടുത്ത പനി ബാധിച്ച ബന്യൻ തന്റെ തീർഥാടനത്തിന്റെ ലക്‌ഷ്യത്തിലെത്തി. ലണ്ടണിലെ ബൺഹിൽ ഫീൽഡ്സ് സിമിത്തേരിയിലാണ് അദ്ദേഹത്തെ സംസ്കരിച്ചിരിക്കുന്നത്.
ബന്യന്റെ രചനകളുടെ പട്ടിക
വർഗ്ഗം:ക്രിസ്തുമതപ്രചാരകർ
ഡെറാഡൂൺ
ഉത്തരാഖണ്ഡ് സംസ്ഥാനത്തിന്റെ താൽക്കാലികതലസ്ഥാനമാണ്‌ ഡെറാഡൂൺ (ഹിന്ദി:देहरादून ). ഡെറാഡൂൺ ജില്ലയുടെയും ആസ്ഥാനനാണ് ഈ നഗരം. ഡൂൺ താഴ്‌വരയിൽ, ന്യൂ ഡെൽഹിയിൽ നിന്നും 240 കിലോമീറ്റർ വടക്കായാണ്‌ ഡെറാഡൂൺ സ്ഥിതി ചെയ്യുന്നത്. 2000 നവംബർ 9-ന്‌ ഉത്തരാഖണ്ഡ് സംസ്ഥാനം രൂപവത്കരിക്കപ്പെടുന്നതിനു മുൻപേ, ഡെറാഡൂൺ  ഉത്തർപ്രദേശ് സംസ്ഥാനത്തിന്റെ ഭാഗമായിരുന്നു. നഗരത്തിന്റെ വടക്ക് ഹിമാലയവും തെക്ക് ശിവാലിക്ക് മലനിരകളും കിഴക്ക് ഗംഗയും പടിഞ്ഞാറ് യമുനയും സ്ഥിതി ചെയ്യുന്നു. സർവേ ഓഫ് ഇന്ത്യ, ഫോറസ്റ്റ് റിസർച്ച് ഇൻസ്റ്റിറ്റ്യൂട്ട്, രാഷ്ട്രീയ ഇന്ത്യൻ മിലിറ്ററി കോളേജ്, ഇന്ത്യൻ മിലിറ്ററി അക്കാദമി, ഡൂൺ സ്കൂൾ എന്നിവ ഇവിടെ സ്ഥിതിചെയ്യുന്നു.
അവലംബം
വർഗ്ഗം:ഡെറാഡൂൺ വർഗ്ഗം:ഉത്തരാഖണ്ഡിലെ പട്ടണങ്ങൾ വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ വർഗ്ഗം:ഉത്തരാഖണ്ഡിലെ വിനോദസഞ്ചാരകേന്ദ്രങ്ങൾ
മുതിരപ്പുഴ
കേരളത്തിലെ ഏറ്റവും നീളം കൂടിയ നദിയായ പെരിയാറിന്റെ ഒരു പ്രധാന പോഷക നദിയാണ് മുതിരപ്പുഴ. കേരളത്തിലെ പ്രമുഖ വിനോദസഞ്ചാര കേന്ദ്രമായ മൂന്നാറിൽ കൂടി ഈ പുഴ ഒഴുകുന്നു. മൂന്നാർ എന്ന പേരു വന്നതു തന്നെ മൂന്ന് ആറുകളുടെ സംഗമമാണ് ഈ സ്ഥലം എന്നതിനാലാണ്. മുതിരപ്പുഴ, നല്ലത്താണി, കുണ്ടല എന്നിവയാണ് ഈ മൂ‍ന്നു പുഴകൾ.
അടുത്തകാലത്തായി മൂന്നാറിലെ വൻ‌തോതിലെ വിനോദസഞ്ചാര വികസനം മുതിരപ്പുഴയെ മലിനമാക്കിയിരിക്കുന്നു. മുതിരപ്പുഴയിലെ ജീവജാല വ്യവസ്ഥയെ ഇതു താളം തെറ്റിച്ചിരിക്കുന്നു. അതുപോലെ തന്നെ വ്യവസായ ആവശ്യങ്ങൾക്കായി മുതിരപ്പുഴയിൽ നിന്നും മണ്ണുവാരുന്നതും പുഴയുടെ നാശത്തിനു കാരണമായിട്ടുണ്ട്.
അനുബന്ധം
വർഗ്ഗം:പെരിയാറിന്റെ പോഷകനദികൾ
യൂണിവേഴ്സിറ്റി ഓഫ് ലണ്ടൻ
ഇംഗ്ലണ്ടിലെ ലണ്ടനിൽ സ്ഥിതിചെയ്യുന്ന ഒരു കൊളീജിയേറ്റ് യൂണിവേഴ്സിറ്റിയാണ്‌ യൂണിവേഴ്സിറ്റി ഓഫ് ലണ്ടൻ  1836-ലെ രാജശാസനം അനുസരിച്ച് നിലവിൽ വന്നതാണിത് ഇപ്പോൾ 1994ലെ യൂണിവേഴ്സിറ്റി ആക്റ്റ് ഓഫ് ലണ്ടൻ അനുസരിച്ചാണ്‌ ഈ സർവകലാശാലയുടെ ഭരണനിർവ്വഹണം നടത്തിപ്പോരുന്നത്. 18 കോളേജുകളും 9 റിസർച്ച് ഇൻസ്റ്റിറ്റ്യൂട്ടുകളും ഉൾപ്പെടുന്ന ഇത് യുണൈറ്റഡ് കിങ്ഡത്തിലെ ഏറ്റവും കൂടുതൽ വിദ്യാർഥികൾ പഠനം നടത്തുന്ന സർവകലാശാലായാണ്‌.
ഡിസംബർ 30
ഗ്രിഗോറിയൻ കലണ്ടർ പ്രകാരം ഡിസംബർ 30 വർഷത്തിലെ 364 (അധിവർഷത്തിൽ 365)-ാം ദിനമാണ്‌
ജനനം
അനന്തനാരായണശാസ്ത്രി ജ. (1885-1947) ജോസഫ് റുഡ്യാർഡ് കിപ്ലിംഗ് ജ. (1865-1936) ഹിദേക്കി ടോജോ ജ. (1884-1948) മുൻഷി ജ. (1887 -1971). ഹിദേക്കി ടോജോ ജ. (1884 -1948)
മരണം
.          ഇന്നത്തെ സ്മരണ !!! .         ്്്്്്്്്്്്്്്്്്
ടി.ഇ വാസുദേവൻ മ. (1917 - 2014) പാറപ്പുറത്ത് മ.(1924-1981) പി.ടി.ഭാസ്കരപ്പണിക്കർ മ.(1922-1997) ബി.ജി. വർഗീസ് മ. (1926- 2014) ഡോ. എം.വി പൈലി മ. (1922- 2017) ഡോ. ജി. നമ്മാൾവാർ മ. (1938-2013) മൃണാൾ സെൻ മ( 1923 -  2018). ഡോ. വിക്രം സാരാഭായി മ 1919 - 1971). വിഷ്ണുവർദ്ധൻ മ.  (1949 -2009) റൊമൈൻ റോളണ്ട് മ .(1866-1944) സദ്ദാം ഹുസ്സൈൻ മ.  (1937 -2006) സോണി ലിസ്റ്റൺ മ.  (1932 - 1970 ) ജോൺ ഡാൽമെയെർ മ(.1830- 1883) ട്രിഗ്വെ ലീ മ.(1896- 1968) മേരി ലൂയിസ് കോമിങ്കോർ മ (1913 -1971 ), ഹോസെ റിസാൽ മ (1861-1896)
മറ്റു പ്രത്യേകതകൾ
വർഗ്ഗം:ഡിസംബർ 30
ടാനിസ്
ഒരു പുരാതന ഈജിപ്ഷ്യൻ നഗരം ആണ് ടാനിസ്. നൈൽനദീ ഡെൽറ്റയുടെ വടക്ക് കിഴക്കൻ ഭാഗത്തായി മൻസിഹ് തടാകത്തിനു തെക്ക് പടിഞ്ഞാറ് മാറി സ്ഥിതി ചെയ്യുന്നു. നാശോന്മുഖമായിക്കൊണ്ടിരിക്കുന്ന ഈ പുരാതന നഗരം ഭാഗികമായി സാൻ മത്സ്യബന്ധനഗ്രാമം കൈവശപ്പെടുത്തിയിരിക്കുന്നു.
സവിശേഷത
അലക്സാഡ്രയുടെ സ്ഥാപനത്തിനു (ബി. സി. 332) മുമ്പുവരെ ടാനിസ് ഈജിപ്തിലെ ഒരു പ്രധാന വാണിജ്യ കേന്ദ്രമായിരുന്നു. എ. ഡി. 174-ലെ റോമാസാമ്രാജ്യ വിരുദ്ധകലാപത്തെ തുടർന്ന് ഈ നഗരം നശിപ്പിക്കപ്പെട്ടു. ഈജിപ്തിലെ ഹൈകോസ് രാജാക്കന്മാരുടെ തലസ്ഥാനമായിരുന്ന ടാനിസ് 19-ാം രാജവംശത്തിന്റെ ആസ്ഥാനമായും, 21-ഉം, 23-ഉം രാജവംശങ്ങളുടെ ഉത്ഭവകേന്ദ്രമായും ചരിത്രത്തിൽ അറിയപ്പെടുന്നു. ബൈബിളിൽ സോവൻ നഗരമെന്നു വിശേഷിപ്പിക്കപ്പെട്ടിരിക്കുന്നത് ടാനിസ് ആണെന്ന് കരുതപ്പെടുന്നു. ഇവിടെ പുരാതന ആരാധനാലയങ്ങൾ, പ്രതിമകൾ തുടങ്ങിയവയുടെ നിരവധി അവശിഷ്ടങ്ങൾ ഇവിടെ കണ്ടെത്തിയിട്ടുണ്ട്.
വർഗ്ഗം:ഈജിപ്തിലെ നഗരങ്ങൾ
അക്ഷയ് കപൂർ
ഹിന്ദി ചലച്ചിത്ര വേദിയിലെ ഒരു പ്രമുഖ നടനാണ് അക്ഷയ് കപൂർ. മുംബൈയിൽ ജനിച്ച ഇദ്ദേഹത്തിന്റെ യഥാർഥ പേര് രാജീവ് എന്നാണ്. (ജനനം: 1980 ൽ )
1988 ഏഷ്യാകപ്പ്
മൂന്നാം ഏഷ്യാകപ്പ് 1988ൽ ബംഗ്ലാദേശിൽ വച്ച് സംഘടിപ്പിച്ചു. ഈ ഏഷ്യാകപ്പിനെ വിൽസ് ഏഷ്യാകപ്പ് എന്നും അറിയപ്പെടുന്നു. ഇന്ത്യ, പാകിസ്താൻ, ശ്രീലങ്ക, ബംഗ്ലാദേശ് എന്നീ നാല്‌ ടീമുകളാണ്‌ ഈ ടൂർണ്ണമെന്റിൽ പങ്കെടുത്തത്. ആദ്യമായി ബംഗ്ലാദേശിൽ സംഘടിപ്പിച്ച ബഹുരാഷ്ട്ര ക്രിക്കറ്റ് ടൂർണ്ണമെന്റാണിത്. മത്സരങ്ങൾ 1988 ഒക്ടോബർ 26ന്‌ ആരംഭിച്ച് നവംബർ 4ന്‌ സമാപിച്ചു.
1988ലെ ഏഷ്യാകപ്പ് റൗണ്ട് റോബിൻ ഘടനയിലാണ്‌ സംഘടിപ്പിച്ചത്. എല്ലാ ടീമുകളും പരസ്പരം ഏറ്റുമുട്ടും കൂടുതൽ പോയിന്റ് നേടുന്ന രണ്ട് ടീമുകൾ ഫൈനലിന്‌ യോഗ്യത നേടും. ഗ്രൂപ്പിലെ മുന്ന് മത്സരങ്ങളും ജയിച്ച് ശ്രീലങ്കയും രണ്ട് മത്സരങ്ങൾ വിജയിച്ച് ഇന്ത്യയും ഫൈനലിന്‌ യോഗ്യത നേടി. കലാശക്കളിയിൽ ശ്രീലങ്കയെ ആറ് വിക്കറ്റിന്‌ തോൽ‌‌പ്പിച്ച് ഇന്ത്യ രണ്ടാം തവണ ഏഷ്യാകപ്പ് നേടി.
അക്ഷയ് കപൂർ
പുറത്തേക്കുള്ള കണ്ണികൾ
വർഗ്ഗം:1980-ൽ ജനിച്ചവർ വർഗ്ഗം:സെപ്റ്റംബർ 18-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ
1988 ഏഷ്യാകപ്പ്
പുറത്തേക്കുള്ള കണ്ണികൾ
വർഗ്ഗം:ഏഷ്യാകപ്പ് ക്രിക്കറ്റ്
മിഥുൻ
ഏകദേശം 8000 വർഷങ്ങൾക്കു മുമ്പ് വടക്കുകിഴക്കൻ ഇന്ത്യക്കാർ ഇണക്കി വളർത്തിയ കാട്ടുപോത്തിന്റെ സങ്കരയിനമാണ്  മിഥുൻ. ഇവയെ ഗായൽ, മിഥാൻ, സുബു എന്ന പേരുകളിലും അറിയപ്പെടുന്നു. ഇരുണ്ട നിറമുള്ള ശരീരത്തിലെ പിങ്കുപാടുകളാണ് കാട്ടുപോത്തിൽ നിന്നും ഇതിനെ തിരിച്ചറിയാൻ സഹായിക്കുന്നത്. മിഥുൻ വളർത്തൽ അരുണാചൽ പ്രദേശുകാരുടെ ഒരു പ്രധാന വരുമാനമാർഗ്ഗമാണ്. ഒരാൾ വളർത്തുന്ന മിഥുനുകളുടെ എണ്ണം അയാളുടെ സമ്പാദ്യത്തിന്റെ പ്രതീകമായി കരുതപ്പെടുന്നു. നാഗാലാ‌‍ൻഡ്, അരുണാചൽ പ്രദേശ്‌ സംസ്ഥാനങ്ങളുടെ സംസ്ഥാനമൃഗം മിഥുൻ തന്നെയാണ്. ബംഗ്ലാദേശിലും മിഥുൻ ഒരു സ്ഥിര കാഴ്ചയാണ്.
അവലംബം
വർഗ്ഗം:കന്നുകാലി വർഗ്ഗങ്ങൾ വ:അരുണാചൽ പ്രദേശ് വ:നാഗാലാന്റ്
ആഗൈറ്റ്
ഒരു ശിലാകാരക സിലിക്കേറ്റ് ധാതു ആണ് ആഗൈറ്റ്. പൈറോക്സീൻ സമൂഹത്തിലെ പ്രമുഖാംഗം. (Ca,Na)(Mg,Fe,Al)(Si,Al)2O6. ഇവ ഏകനതാക്ഷവും(monoclinal) പ്രിസ്മീയ(prismatic)വുമായ പരലുകളായി കാണപ്പെടുന്നു.. ദ്യുതി എന്നർഥം വരുന്ന ആഗ് (Ague) എന്ന ഗ്രീക്ക് പദമാണ് ആഗൈറ്റ് എന്ന പേരിനാധാരം.
സവിശേഷത
പൊതുവേ അഷ്ടഫലകീയം (octagonal) ആയിരിക്കും. സവിശേഷമായ പരൽരൂപം കൊണ്ടുതന്നെ ആഗൈറ്റിനെ തിരിച്ചറിയാം. സ്പഷ്ട വിദളനം (cleavage) ഉണ്ട്. കാഠിന്യം 5-6; ആ. ഘ: 3.2-3.4. കാചാഭദ്യുതിയുണ്ട്. പച്ച മുതൽ കറുപ്പുവരെ വിവിധ നിറങ്ങളിൽ കണ്ടുവരുന്നു. ഇരുമ്പിന്റെ അംശം അധികമുള്ള ഇനങ്ങൾ ഇളംപച്ച, പച്ച, പാടലം, തവിട്ട് എന്നീ നിറങ്ങളിൽ ആയിരിക്കും. ഇരുമ്പിന്റെ അംശത്തോടൊപ്പം, അപവർത്തനാങ്കവും വർധിക്കുന്നു.
സ്രോതസ്സുകൾ
ആഗ്നേയശിലകളിൽ സർവസാധാരണമായി ആഗൈറ്റ് അടങ്ങിക്കാണുന്നു. ക്വാർട്ട്സിന്റെ ആധിക്യമുള്ള ശിലകളിൽ വളരെ വിരളമായിരിക്കും. ബസാൾട്ടിക ലാവയിലാണ് ധാരാളം കാണുന്നത്; ഓർതോക്ലേസ്, പ്ലാജിയോക്ലേസ്, ഫെൽസ്പാറുകൾ, നെഫെലിൻ, ഒലിവീൻ, ലൂസൈറ്റ്, ഹോൺബ്ളെൻഡ്, മാഗ്നട്ടൈറ്റ് എന്നിവയാണ് ആഗൈറ്റുമായി ചേർന്നുകാണുന്ന മറ്റു ധാതുക്കൾ.
വർഗ്ഗം:ധാതുക്കൾ വർഗ്ഗം:ശിലകൾ
ഫിഷസ് ഓഫ് മലബാർ
1865-ൽ ലണ്ടനിലെ ബെർണാർഡ് ക്വാറിച്ച് പ്രസിദ്ധീകരിച്ച മത്സ്യശാസ്ത്ര ഗ്രന്ഥമാണ് ഫിഷസ് ഓഫ് മലബാർ അഥവാ മലബാറിലെ മത്സ്യങ്ങൾ (Fishes of Malabar). ബ്രിട്ടീഷ് സൈന്യത്തിലെ ഭിഷഗ്വരനായിരുന്ന ഫ്രാൻസിസ് ഡേയാണ് പുസ്തകത്തിന്റെ രചയിതാവ്. ഇന്ത്യയിലെ മത്സ്യങ്ങളെക്കുറിച്ച് സമഗ്രപഠനം നടത്തിയ അദ്ദേഹം മലബാർ പ്രദേശങ്ങളിൽ നടത്തിയ പഠനത്തിൽ നിന്നുമാണ് പുസ്തകം തയ്യാറാക്കിയത്.
പുറത്തേക്കുള്ള കണ്ണികൾ
വർഗ്ഗം:മത്സ്യശാസ്ത്രഗ്രന്ഥങ്ങൾ
മുഖ്യധാര
മുഖ്യധാര ഫിലിംസ് സംവിധായകൻ ജോഷിയും തിരകഥകൃത്ത് രഞ്ജിപണിക്കരും പങ്കാളിയായ സിനിമ നിർമ്മാണ കംബനിയാണ് മുഖ്യധാര ആദ്യചിത്രമായ പ്രജ രഞ്ജിപണിക്കർ കഥയും തിരകഥയും രചിച്ച് ജോഷിയുടെ സംവിധാനത്തിൽ മോഹൻലാൽ നായകനായി അഭിനയിച്ചു
ദ ഹൗണ്ട് ഓഫ് ദ ബസ്കർവിൽസ്
വിഖ്യാത ഇംഗ്ലീഷ് കുറ്റാന്വേഷണനോവലിസ്റ്റ് ആർതർ കോനൻ ഡോയൽ, ഷെർലക് ഹോംസ് എന്ന സാങ്കല്പിക അപസർപ്പകനെ കേന്ദ്രമാക്കി എഴുതിയ നാലു നോവലുകളിൽ മൂന്നാമത്തേതാണ് ദ ഹൗണ്ട് ഓഫ് ദ ബാസ്കർവിൽസ് (ബാസ്കർവില്ലയിലെ വേട്ടനായ). ഭീതിയും നിഗൂഢതയും കൊലപാതകവും ചേരുവകളായുള്ള ഈ നോവൽ കുറ്റാന്വേഷണസാഹിത്യത്തിലെ എക്കാലത്തേയും മികച്ച ക്ലാസ്സിക്കുകളിൽ ഒന്നായി പരിഗണിക്കപ്പെടുന്നു.
കഥ
നൂറ്റാണ്ടുകൾക്കു മുൻപു ജീവിച്ചിരുന്ന പൂർവികന്മാരിൽ ഒരുവന്റെ കർമ്മദോഷം ശാപമായി, നായ്പ്പിശാചിന്റെ (spectral hound) കരാളരൂപത്തിൽ ബാസ്കർവിൽസ് കുടുംബത്തിലെ തലമുറകളെ വേട്ടയാടി പ്രതികാരം ചെയ്യുന്നുവെന്ന സാമാന്യധാരണ നിലവിലുണ്ടായിരുന്നു. ഈ വിശ്വാസത്തെ പിന്തുണക്കുന്നതായി തോന്നിച്ച സംഭവങ്ങളുടേയും സൂചനകളുടെയും പശ്ചാത്തലത്തിലാണ് ഷെർലക് ഹോംസിന്റെ അന്വേഷണം തുടങ്ങുന്നതും മുന്നോട്ടുപോകുന്നതും. ഏകാന്തവിഷാദമായ പാഴ്ഭൂമിയുടെയും പുരാതനമായ ശാപങ്ങളുടേയും പ്രേതപ്രത്യക്ഷാനുഭവങ്ങളുടേയും ചുറ്റുപാടുകളിൽ നടക്കുന്ന ഈ അന്വേഷണത്തിൽ ഷെർലക് ഹോംസ് ബാസക്ർവിൽസിന്റെ രഹസ്യം പടിപടിയായി തുറന്നു കാട്ടുന്നു. ഒടുവിൽ അതിഭൗതികമായ നായ്പ്പിശാചിന്റേതെന്നു കരുതപ്പെട്ട ഭീഷണിയുടെ വിശദീകരണം തികച്ചും ഭൗതികവും മാനുഷികവും ആണെന്നു തെളിയിക്കുന്ന കുറ്റാന്വേഷകൻ നോവലിലെ കഥാപാത്രങ്ങൾക്കും എല്ലാക്കാലത്തേയും അതിന്റെ വായനക്കാർക്കും ആശ്വാസം പകരുന്നു.
അവലംബം
വർഗ്ഗം:ഇംഗ്ലീഷ് നോവലുകൾ വർഗ്ഗം:ഷെർലക് ഹോംസ് നോവലുകൾ
ജോയ്‌സ് ചെൻ (ഷെഫ്)
1958 മുതൽ മസാച്യുസെറ്റ്സിലെ കേംബ്രിഡ്ജിൽ നിരവധി പ്രശസ്തമായ ചൈനീസ് റെസ്റ്റോറന്റുകൾ നടത്തി. 1985-ൽ ചെൻ ഡിമെൻഷ്യ രോഗബാധിതയായിരുന്നു. 1994-ൽ മരണത്തിന് കീഴടങ്ങി. അതിനുശേഷം, അമേരിക്കൻ പാചകരീതിയിലെ അവരുടെ നേട്ടങ്ങളും സ്വാധീനവും യുഎസ് പോസ്റ്റൽ സർവീസും മസാച്യുസെറ്റ്സിലെ കേംബ്രിഡ്ജ് നഗരവും ബഹുമാനിക്കുന്നു.
ആദ്യകാലജീവിതം
റിപ്പബ്ലിക്കൻ കാലഘട്ടത്തിൽ സൺ യാറ്റ്-സെന്നിന്റെ കീഴിൽ ഒരു ഉയർന്ന പദവിയിലുള്ള ക്വിംഗ് രാജവംശത്തിലെ ഒരു ഉദ്യോഗസ്ഥന്റെ ഒമ്പത് മക്കളിൽ ഇളയവളായ ജോയ്സ് ചെൻ ബീജിംഗിലാണ് ജനിച്ചത്. റെയിൽ‌വേ അഡ്മിനിസ്ട്രേറ്ററും സിറ്റി എക്സിക്യൂട്ടീവുമായ അവളുടെ സമ്പന്നനായ പിതാവിന് ഒരു കുടുംബ പാചകക്കാരനെ നിയമിക്കാൻ കഴിയുമായിരുന്നു. റഷ്യയിലെ ചൈനീസ് അംബാസഡറായി മാറിയ പിതാവിന്റെ സുഹൃത്തായ "അങ്കിൾ ലി" യ്ക്കായി പാചകം ചെയ്യാൻ പോയ ഒരു കുടുംബ പാചകക്കാരിയോടൊപ്പം അവൾ വളർന്നതായി തന്റെ പുസ്തകമായ ജോയ്സ് ചെൻ കുക്ക് ബുക്കിൽ പിന്നീട് പറഞ്ഞു. ആ സമയത്ത്, അവരുടെ അമ്മയും ഗൃഹാദ്ധ്യാപികയും കുടുംബ ഭക്ഷണം പാകം ചെയ്യുന്നത് ജോയ്സ് ചെൻ നിരീക്ഷിക്കുകയും അവർ പഠിക്കുകയും ചെയ്തു.
ചെൻ, ഭർത്താവ് തോമസ് (മ. 1943; div. 1966) മക്കളായ ഹെൻ‌റിയും (ജനനം: 1944; മരണം 2007) ഹെലനും (ജനനം: 1948) കമ്മ്യൂണിസ്റ്റുകാർ രാജ്യം ഏറ്റെടുക്കുന്നതിനിടയിൽ 1949 ഏപ്രിൽ 6 ന് ഷാങ്ഹായ് വിട്ടു. തുറമുഖം അടയ്‌ക്കുന്നതിന് മുമ്പ് ഷാങ്ഹായിൽ നിന്ന് പുറപ്പെടാനുള്ള രണ്ടാമത്തേതും അവസാനത്തേതും ആയ ബോട്ടിലായിരുന്നു കുടുംബം. ഏപ്രിൽ 21 ന് ചെനും കുടുംബവും മസാച്യുസെറ്റ്സിലെ കേംബ്രിഡ്ജിൽ താമസമാക്കി. അവിടെ മകൻ സ്റ്റീഫൻ (ജനനം: 1952) ജനിച്ചു.
റെസ്റ്റോറന്റുകൾ
1958-ൽ ചെൻ തന്റെ ആദ്യത്തെ റെസ്റ്റോറന്റ് ജോയ്സ് ചെൻ റെസ്റ്റോറന്റ് കേംബ്രിഡ്ജിലെ 617 കോൺകോർഡ് അവന്യൂവിൽ തുറന്നു. മകൻ സ്റ്റീഫൻ പറയുന്നതനുസരിച്ച്, ചൊവ്വാഴ്ചയും ബുധനാഴ്ചയും രാത്രിയിൽ മന്ദഗതിയിലായ വിൽപ്പന വർദ്ധിപ്പിക്കുന്നതിനായി ചൈനീസ് ഡിന്നർ ലഘുഭക്ഷണശാലയിൽ നിങ്ങൾ‌ക്ക് കഴിക്കാൻ‌ കഴിയുന്ന എല്ലാ വിഭവങ്ങളും ചെൻ ഇവിടെ തുടക്കമിട്ടു. അപരിചിതമായതും എന്നാൽ ആധികാരികവുമായ വിഭവങ്ങൾ അവരുടെ ഇഷ്ടാനുസരണം സാമ്പിൾ ചെയ്യാൻ ഉപഭോക്താക്കളെ അനുവദിക്കുന്നതിന് അവർ ലഘുഭക്ഷണശാല ഫോർമാറ്റും ഉപയോഗിച്ചു. ആരോഗ്യകരമായ ചൈനീസ് പാചകം പ്രോത്സാഹിപ്പിക്കുകയും റെഡ് ഡൈ നമ്പർ 2 ഉം മറ്റ് ഭക്ഷണ കളറിംഗും അവളുടെ റെസ്റ്റോറന്റുകളിൽ ഉപയോഗിക്കാൻ വിസമ്മതിക്കുകയും ചെയ്തു. ചൈനീസ് സംസാരിക്കുന്ന, ഇംഗ്ലീഷ് സംസാരിക്കുന്ന സ്റ്റാഫുകൾക്കും ഉപഭോക്താക്കൾക്കും കൂടുതൽ എളുപ്പത്തിൽ ആശയവിനിമയം നടത്താൻ, മെനു ഇനങ്ങൾ അക്കമിടുന്ന രീതി ചെൻ അവതരിപ്പിച്ചു.
വടക്കൻ ചൈനീസ് (മന്ദാരിൻ), ഷാങ്ഹൈനീസ് വിഭവങ്ങൾ ചെൻ ബോസ്റ്റണിലേക്ക് അവതരിപ്പിച്ചു, അതിൽ പെക്കിംഗ് താറാവ്, മൂ ഷൂ പന്നിയിറച്ചി, ചൂടുള്ള പുളിപ്പുള്ള സൂപ്പ്, "പെക്കിംഗ് റാവിയോലി" അല്ലെങ്കിൽ "റാവ്സ്" എന്നു വിളിക്കുന്ന പോട്ട്സ്റ്റിക്കറുകൾ എന്നിവ ഉൾപ്പെടുന്നു.
കൂടുതൽ വായനയ്ക്ക്
വർഗ്ഗം:1917-ൽ ജനിച്ചവർ വർഗ്ഗം:1994-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ വനിതാ എഴുത്തുകാർ വർഗ്ഗം:വനിതാ കണ്ടുപിടുത്തക്കാർ
തട്ടത്തിൻ മറയത്ത്
വിനീത് ശ്രീനിവാസൻ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് തട്ടത്തിൻ മറയത്ത്. നിവിൻ പോളി, ഇഷ തൽവാർ, അജു വർഗീസ്, മനോജ് കെ. ജയൻ, ശ്രീനിവാസൻ എന്നിവർ പ്രധാനകഥാപാത്രങ്ങളെ അവതരിപ്പിക്കുന്ന ഈ ചിത്രം ശ്രീനിവാസനും, മുകേഷും ചേർന്ന് ലൂമിയർ ഫിലിം കമ്പനിയുടെ ബാനറിലാണ് നിർമ്മിച്ചിരിക്കുന്നത്. വിനീത് ശ്രീനിവാസൻ ജനിച്ചുവളർന്ന തലശ്ശേരിയുടെ പശ്ചാത്തലത്തിൽ ഇതൾ വിരിയുന്ന ചിത്രം രണ്ട് വ്യത്യസ്ത മതങ്ങളിൽപ്പെട്ടവരുടെ പ്രണയമാണ് പ്രമേയമാക്കിയിരിക്കുന്നത്.
സംഗീതം
അനു എലിസബത്ത് ജോസ്, വിനീത് ശ്രീനിവാസൻ, ഏങ്ങണ്ടിയൂർ ചന്ദ്രശേഖരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നതും ഷാൻ റഹ്‌മാൻ ആണ്. മാതൃഭൂമി മ്യൂസിക്കും സത്യം ഓഡിയോസും ചേർന്നാണ് ഗാനങ്ങൾ വിപണനം ചെയ്തിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിനീത് ശ്രീനിവാസൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ലക്കി അലി
ഇന്ത്യൻ സിനിമയിലെ ഒരു ഗായകനും,  രചയിതാവും, നടനുമാണ് ലക്കി അലി (लकी अली . ഇദ്ദേഹത്തിന്റെ ജനന നാമം  മക്സൂദ് മെഹ്‌മൂദ് അലി എന്നാണ്.  ജനനം:  സെപ്റ്റംബർ 19, 1958) തന്റെ സ്വതസ്സിദ്ധമായ ലളിത ഗായക ശൈലി കൊണ്ട് ഇദ്ദേഹം വളരെ പ്രസിദ്ധനാണ്.
ജീവചരിത്രം
ബോളിവുഡിലെ പ്രമുഖ ഹാസ്യനടനായ മെഹ്‌മൂദിന്റെ എട്ടു മക്കളിൽ രണ്ടാമനായിട്ടാണ് അലി ജനിച്ചത്. മാതാവ് ബെംഗാളിയാണ്. 1960 കളിലെ പ്രമുഖ നടിയായ മീന കുമാരി ഇദ്ദേഹത്തിന്റെ മാതൃസഹോദരിയാണ്. മുംബൈ, മസൂറി, ബാംഗളൂർ എന്നിവടങ്ങളിൽ വിദ്യാഭ്യാസം തീർത്തു.
വ്യക്തിഗത ആൽബങ്ങൾ
.
പുറത്തേക്കുള്ള കണ്ണികൾ
വർഗ്ഗം:1958-ൽ ജനിച്ചവർ വർഗ്ഗം:സെപ്റ്റംബർ 19-ന് ജനിച്ചവർ വർഗ്ഗം:ഹിന്ദി ചലച്ചിത്രനടന്മാർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:ഹിന്ദി ചലച്ചിത്രസംഗീതസംവിധായകർ
മലബാർ ട്രാവല്ലി
വർഗ്ഗം:മത്സ്യങ്ങൾ
ഉപമ (അലങ്കാരം)
ഒരു പ്രധാനപ്പെട്ട അർത്ഥാലങ്കാരമാണ്‌ ഉപമ. ഒരു കാര്യത്തെ മറ്റൊന്നുമായി സാദൃശ്യപ്പെടുത്തുന്ന വാക്യപ്രയോഗങ്ങളെയാണ്‌ ഉപമ എന്നു പറയുന്നത്. ലീലാ തിലകകാരന്റെ അഭിപ്രായത്തിൽ "സാദൃശ്യമുപമാ" സാദൃശ്യമാണ് ഉപമ എന്നർഥം പക്ഷേ ചില വൈയ്യാകരണന്മാരുടെ അഭിപ്രായത്തിൽ സാധർമ്യം ആണ് ഉപമ. 'സാദൃശ്യം ആണ് ഉപമ ' എന്ന് മാത്രം പറഞ്ഞാൽ 'കുടപോലെ കറുത്ത കാക്ക .' എന്ന സ്ഥലത്ത് ഉപമാലങ്കാരം ആണെന്ന് പറയേണ്ടിവരും. സുന്ദരമായ സാദൃശ്യമുള്ള സ്ഥലത്ത് മാത്രമേ ഉപമാലങ്കാരം വരൂ എന്നതാണ് അഭിജ്ഞമതം. 'സാദൃശ്യം സുന്ദരം വാക്യാർത്ഥോപസ്കാരകം ഉപമാലങ്കൃതിഃ ' എന്നാണ് ജഗന്നാഥപണ്ഡിതരാജൻ ലക്ഷണം നൽകിയത്. അപ്പയ്യദീക്ഷിതരാകട്ടെ "ഉപമാ യത്ര സാദൃശ്യലക്ഷ്മീരുല്ലസതി ദ്വയോഃ " (സാദൃശ്യലക്ഷ്മീഃ =സുന്ദരമായ സാദൃശ്യം) എന്നും നിർവ്വചിക്കുന്നു.
ഉപമേയവും ഉപമാനവും
സാദൃശ്യം രണ്ട് വസ്തുക്കൾ തമ്മിലായിരിക്കുമല്ലോ അതിൽ ഏതിന് സാദൃശ്യം കല്പിക്കുന്നുവോ അത് ഉപമേയം, ഏതിനോട് സാദൃശ്യം കല്പ്പിക്കുന്നുവോ അത് ഉപമാനം.
ചിറകറ്റ മിന്നാമിനുങ്ങു പോലെ യറുപകൽ നീങ്ങിയിഴഞ്ഞിഴഞ്ഞ് ഇതിൽ പകൽ ഉപമേയവും മിന്നമിനുങ്ങ് ഉപമാനവും ആണ്.
ഉപമാഭേദങ്ങൾ
"മൊഴിയധരംപോൽ മധുരം മൊഴിപോലത്യച്ഛവർണമാം മേനി, മിഴി മേനിപോലതിരതി മിഴിപോലത്യന്ത ദുസ്സഹം വിരഹം"
ലക്ഷണം
ഒന്നിനൊന്നോടു സാദൃശ്യം ചൊന്നാലുപമയാമത്
ഉദാഹരണം
"മന്നവേന്ദ്രാ വിളങ്ങുന്നു ചന്ദ്രനെപ്പോലെ നിൻ മുഖം"
മാഡം ഗ്രാൻഡ് (ലൂയിസ് എലിസബത്ത് വിഗീ ലെ ബ്രൺ)
1783-ൽ ലൂയിസ് എലിസബത്ത് വിഗീ ലെ ബ്രൺ ചിത്രീകരിച്ച ഒരു എണ്ണച്ചായാച്ചിത്രം ആണ് മാഡം ഗ്രാൻഡ്. ഈ ചിത്രം മെട്രോപൊളിറ്റൻ മ്യൂസിയത്തിന്റെ ശേഖരത്തിലാണ് സൂക്ഷിച്ചിരിക്കുന്നത്.
വിവരണവും വ്യാഖ്യാനവും
ഈ ചിത്രത്തിൽ ചിത്രീകരിച്ചിരിക്കുന്ന മാഡം ഗ്രാൻഡ് ഇന്ത്യയിൽ ജനിക്കുകയും പിന്നീട് അവർ ടാലിറാൻഡിലെ മന്ത്രിയുടെ ഭാര്യയും ടാലിറാൻഡിലെ നയതന്ത്രജ്ഞയും ആയി. അവർ സംഗീതത്തിൽ പ്രാവീണ്യം നേടിയിരുന്നു.
ചിത്രകാരനെക്കുറിച്ച്
thumb|left|200px പതിനെട്ടാം നൂറ്റാണ്ടിന്റെ അവസാനത്തിലെ ഒരു പ്രമുഖ ഫ്രഞ്ച് ചിത്രകാരിയായിരുന്നു എലിസബത്ത് ലെബ്രു. അവളുടെ കലാപരമായ ശൈലി റോക്കോകോയ്ക്ക് ശേഷമുള്ള ഒരു നിയോക്ലാസിക്കൽ ശൈലിയിലുള്ള ഘടകങ്ങളായി കണക്കാക്കപ്പെടുന്നു. അവളുടെ വിഷയത്തെയും വർണ്ണഫലകത്തിനെയും റോക്കോകോ എന്ന് തരംതിരിക്കാം, പക്ഷേ അവളുടെ ശൈലി നിയോക്ലാസിസിസത്തിന്റെ ആവിർഭാവവുമായി യോജിക്കുന്നു. മേരി ആന്റോനെറ്റിന്റെ ഛായാചിത്രകാരിയായി സേവനമനുഷ്ഠിച്ചുകൊണ്ട് വിഗെ ലെ ബ്രൺ ആൻസിയൻ റീജിം സമൂഹത്തിൽ തനിക്കായി ഒരു പേര് നേടിയെടുത്തു. യൂറോപ്യൻ പ്രഭുക്കന്മാരുടെയും അഭിനേതാക്കളുടെയും എഴുത്തുകാരുടെയും രക്ഷാധികാരിയായി അവർ പത്ത് നഗരങ്ങളിലെ ആർട്ട് അക്കാദമികളിലേക്ക് തിരഞ്ഞെടുക്കപ്പെട്ടു. വിഗെ ലെ ബ്രൺ 660 ഛായാചിത്രങ്ങളും 200 ലാൻഡ്സ്കേപ്പുകളും സൃഷ്ടിച്ചു.
എ. രാമകൃഷ്ണൻ
എജി ക്രിയേഷൻെറ ബാനറിൽ സുരേഷ് ഗോപിയെ നായകനാക്കി കെ മധു സംവിധാനം ചെയ്ത ക്രൈംഫയൽ സിനിമയുടെ നിർമ്മാതാവാണ് എ രാമകൃഷ്ണൻ ക്രൈംഫയലിനു ശേഷം മോഹൻലാലിനെ നായകനാക്കി ഒളിംബ്യൻ അന്തോണി ആദം എന്ന ചിത്രം ഭദ്രൻെറ സംവിധാനത്തിൽ നിർമ്മിക്കാൻ തീരുമാനിച്ചിരുന്നു എങ്കിലും പിന്നീട് ആ ചിത്രത്തിൽ നിന്നും പിൻമാറി
മാഡം ഗ്രാൻഡ് (ലൂയിസ് എലിസബത്ത് വിഗീ ലെ ബ്രൺ)
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
അരരാത്ത് പർവ്വതം
തുർക്കിയുടെ കിഴക്കേയറ്റത്തെ മഞ്ഞണിഞ്ഞതും നിർജ്ജീവവുമായ ഒരു അഗ്നിപർവ്വതമാണ് അരരാത്ത് പർവ്വതം.(Ağrı Dağı; Մասիս) ഇതിൽ രണ്ട് പ്രധാനപ്പെട്ട അഗ്നിപർവ്വത കോണുകളായ ഗ്രേറ്റർ അരരാത്ത്, ലിറ്റിൽ അരരാത്ത് എന്നിവയും കാണപ്പെടുന്നു. 5,137 മീറ്റർ (16,854 അടി) ഉയരമുള്ള തുർക്കിയിലെ ഏറ്റവും ഉയരമുള്ള കൊടുമുടിയും അർമേനിയൻ മലമ്പ്രദേശവുമാണ് ഗ്രേറ്റർ അരരാത്ത്. ലിറ്റിൽ അരരാത്തിന്റെ ഉയരം 3,896 മീറ്റർ (12,782 അടി) ആണ്. അരരാത്ത് പർവ്വതനിരയ്ക്ക് ഗ്രൗണ്ട് അടിസ്ഥാനമാക്കി 35 കിലോമീറ്റർ (22 മൈൽ) വീതിയുണ്ട്. അരരാത്തിന്റെ കൊടുമുടിയിലെത്താനുള്ള ആദ്യ ശ്രമങ്ങൾ മധ്യകാലഘട്ടത്തിലാണ് നടത്തിയത്. എന്നിരുന്നാലും, 1829-ൽ ഫ്രീഡ്രിക്ക് പാരറ്റും ഖചതൂർ അബോവിയനും മറ്റ് നാലുപേരും ചേർന്ന് നടത്തിയ ആദ്യത്തെ കയറ്റം രേഖപ്പെടുത്തി.
ഉല്‌പത്തി പുസ്തകത്തിലെ (8: 4) “അരരാത്ത് പർവ്വതനിരകൾ”, പർവ്വതാരോഹണത്തിൽ പ്രത്യേകം പരാമർശിക്കുന്നില്ലെന്ന് പണ്ഡിത സമവായം ഉണ്ടായിരുന്നിട്ടും അരരാത്ത് നോഹയുടെ പെട്ടകത്തിന്റെ വിശ്രമ കേന്ദ്രമായി ക്രിസ്തുമതത്തിൽ അംഗീകരിക്കപ്പെട്ടിട്ടുണ്ട്. അർമേനിയയുടെ പ്രധാന ദേശീയ പ്രതീകമായ ഈ പർവ്വതം അർമേനിയക്കാർ ഒരു പുണ്യപർവ്വതമായി കണക്കാക്കുന്നു. അർമേനിയൻ സാഹിത്യത്തിലും കലയിലും ഈ പർവ്വതം പ്രധാനമായും അവതരിപ്പിക്കപ്പെടുന്നു. അർമേനിയൻ ഇറെഡന്റിസത്തിന്റെ ഒരു പ്രതീകമായും ഈ പർവ്വതം കണക്കാക്കുന്നു. അർമേനിയയുടെ പതാകയിലും നോഹയുടെ പെട്ടകത്തിനൊപ്പം ഈ പർവ്വതം ചിത്രീകരിച്ചിരിക്കുന്നു.
രാഷ്ട്രീയ അതിർത്തികൾ
തുർക്കി, അർമേനിയ, അസർബൈജാനിലെ നഖ്‌ചിവൻ എക്‌സ്‌ക്ലേവ്, ഇറാൻ എന്നിവയ്‌ക്കിടയിലുള്ള ഒരു ക്വാഡ്രിപോയിന്റ് ആണ് അരരാത്ത് പർവ്വതം. ഇറാനിയൻ അതിർത്തിയിൽ നിന്നും 16 കിലോമീറ്റർ (10 മൈൽ) പടിഞ്ഞാറ് ഭാഗത്തും അസർബൈജാനിലെ നഖിവൻ ഭൂപ്രദേശത്തിന്റെ അതിർത്തിയിലും അർമേനിയൻ അതിർത്തിയിൽ നിന്ന് 32 കിലോമീറ്റർ (20 മൈൽ) തെക്കായും അതിന്റെ കൊടുമുടി സ്ഥിതിചെയ്യുന്നു. ഏകദേശം 8 കിലോമീറ്റർ അകലെയുള്ള ടർക്കിഷ്-അർമേനിയൻ-അസർബൈജാനി, ടർക്കിഷ്-ഇറാനിയൻ-അസർബൈജാനി ട്രിപ്പോയിന്റുകൾ 39.6553 ° N 44.8034 at E അക്ഷാംശത്തിൽ നഖിവാനിലേക്ക് പ്രവേശിക്കുന്ന E99 റോഡ് ഉൾക്കൊള്ളുന്ന തുർക്കി പ്രദേശത്തിന്റെ ഒരു ഇടുങ്ങിയ ഭാഗം ഉപയോഗിച്ച് വേർതിരിച്ചിരിക്കുന്നു.
ഈ മേഖല പതിനാറാം നൂറ്റാണ്ട് മുതൽ 1828 വരെ ഓട്ടോമൻ-പേർഷ്യൻ അതിർത്തിയുടെ ഭാഗമായിരുന്നു. ഗ്രേറ്റ് അരരാത്തിന്റെ കൊടുമുടിയും വടക്കൻ ചരിവുകളും ലിറ്റിൽ അരരാത്തിന്റെ കിഴക്കൻ ചരിവുകളും പേർഷ്യ നിയന്ത്രിച്ചിരുന്നു. 1826–28 റുസ്സോ-പേർഷ്യൻ യുദ്ധത്തിനും തുർക്ക്മെൻചായ് ഉടമ്പടിക്കും ശേഷം പേർഷ്യൻ നിയന്ത്രണത്തിലുള്ള പ്രദേശം റഷ്യൻ സാമ്രാജ്യത്തിന് കീഴടങ്ങി. തുർക്കി, പേർഷ്യൻ, റഷ്യൻ സാമ്രാജ്യത്വ അതിർത്തികൾ ഒത്തുചേരുന്ന സ്ഥലമായി ലിറ്റിൽ അരരാത്ത് മാറി. നിലവിലെ അന്താരാഷ്ട്ര അതിർത്തികൾ ഇരുപതാം നൂറ്റാണ്ടിലുടനീളം രൂപപ്പെട്ടതാണ്. 1920 ലെ തുർക്കി-അർമേനിയൻ യുദ്ധത്തിൽ പർവ്വതം തുർക്കിയുടെ നിയന്ത്രണത്തിലായി. 1921 ലെ മോസ്കോ ഉടമ്പടിയും കാർസ് ഉടമ്പടിയും അനുസരിച്ച് ഈ പർവ്വതം തുർക്കിയുടെ ഭാഗമായി. 1920 കളുടെ അവസാനത്തിൽ, തുർക്കി ഇറാനിയൻ അതിർത്തി കടന്ന് കുർദിഷ് അരരാത്ത് കലാപം അവസാനിപ്പിക്കാനുള്ള ശ്രമത്തിന്റെ ഭാഗമായി ലെസ്സർ അരരാത്തിന്റെ കിഴക്കൻ ഭാഗങ്ങൾ കൈവശപ്പെടുത്തി. ഈ സമയത്ത് കുർദിഷ് വിമതർ ഈ പ്രദേശത്തെ തുർക്കി ഭരണകൂടത്തിനെതിരായ സുരക്ഷിത താവളമായി ഉപയോഗിച്ചു. ഒരു പ്രദേശിക കൈമാറ്റത്തിലൂടെ ഈ പ്രദേശം തുർക്കിക്ക് കൈമാറാൻ ഇറാൻ സമ്മതിച്ചു. ഇറാൻ-തുർക്കി അതിർത്തിയുടെ അറ്റം അരരാത്ത് പർവ്വതനിരകളുടെ താഴത്തെ കൊടുമുടിയായ ലെസ്സർ അരരാത്തിന് കിഴക്ക് കാണപ്പെടുന്നു.
പേരുകളും പദോൽപ്പത്തിയും
ബിസി 9 മുതൽ 6 വരെ നൂറ്റാണ്ടുകളിൽ അർമേനിയൻ പീഠഭൂമിയിൽ നിലനിന്നിരുന്ന ഒരു രാജ്യം ആയ യുറാർട്ടു എന്ന പേരിന്റെ എബ്രായ അക്ഷരവിന്യാസത്തിന്റെ (אֲרָרָט; 'RRṬ) ഗ്രീക്ക് പതിപ്പാണ് അരരാത്ത് (ചിലപ്പോൾ അരറാദ്). ജർമ്മൻ ഓറിയന്റലിസ്റ്റും ബൈബിൾ നിരൂപകനുമായ വിൽഹെം ഗെസെനിയസ് "അരരാത്ത്" എന്ന വാക്ക് "പുണ്യഭൂമി" എന്നർത്ഥം വരുന്ന അർജൻവർത്ത എന്ന സംസ്‌കൃത പദത്തിൽ നിന്നാണ് വന്നതെന്ന് അനുമാനിച്ചു. അർമേനിയൻ ചരിത്രകാരന്മാരായ അശോത് മെൽകോണിയൻ, "അരരാത്ത്" എന്ന വാക്കിന്റെ ഉത്ഭവം അർമേനിയൻ ഉൾപ്പെടെയുള്ള അർമേനിയൻ മലമ്പ്രദേശത്തിലെ ("ar–") തദ്ദേശവാസികളുപയോഗിച്ചിരുന്ന പേരുകളുടെ വേരുകളുമായി ബന്ധിപ്പിക്കുന്നു. യൂറോപ്യൻ ഭാഷകളിൽ ഈ പർവ്വതത്തെ അരരാത്ത് എന്നാണ് വിളിക്കുന്നത് എന്നിരുന്നാലും, തദ്ദേശവാസികളാരും പരമ്പരാഗതമായി പർവ്വതത്തെ ആ പേരിൽ പരാമർശിച്ചിട്ടില്ല.. പുരാതന പ്രാചീനതയിൽ, പ്രത്യേകിച്ച് സ്ട്രാബോയുടെ ജിയോഗ്രാഫിക്കയിൽ, അരരാത്തിന്റെ കൊടുമുടികൾ പുരാതന ഗ്രീക്കിൽ Ἄβος (അബോസ്), Νίβαρος (നിബറോസ്) എന്നറിയപ്പെട്ടിരുന്നു.
പരമ്പരാഗത അർമേനിയൻ നാമം മാസിസ് (Մասիս [maˈsis]) എന്നാകുന്നു. എന്നിരുന്നാലും, ഇപ്പോൾ, മാസിസ്, അരരാത്ത് എന്നീ പദങ്ങൾ രണ്ടും വ്യാപകമായി പരസ്പരം അർമേനിയൻ ഭാഷയിൽ ഉപയോഗിക്കുന്നു. മോവ്സെസ് ഖൊറെനാറ്റ്സിയുടെ ഹിസ്റ്ററി ഓഫ് അർമേനിയയിൽ സൂചിപ്പിച്ചിരിക്കുന്ന നാടോടി പദോൽപ്പത്തിയിൽ അർമേനിയൻ ഗോത്രപിതാവ് ഹെയ്ക്കിന്റെ ചെറുമകനായ അമാസ്യ രാജാവിൽ നിന്നാണ് ഈ പേര് ലഭിച്ചത്. അദ്ദേഹത്തിന്റെ കാലശേഷം ഈ പർവതത്തെ മാസിസ് എന്ന പേര് വിളിച്ചതായി പറയപ്പെടുന്നു. റഷ്യൻ ഓറിയന്റലിസ്റ്റ് അനറ്റോലി നോവോസെൽറ്റ്സെവിന്റെ അഭിപ്രായത്തിൽ മാസിസ് എന്ന പദം "ഏറ്റവും വലുത്" എന്നർത്ഥമുള്ള മധ്യകാല പേർഷ്യൻ പദമായ മാസിസ്റ്റിൽ നിന്ന് ഉരുത്തിരിഞ്ഞതാണ്." അർമേനിയൻ ചരിത്രകാരനായ സർഗിസ് പെട്രോസ്യന്റെ അഭിപ്രായത്തിൽ മാസിസിന്റെ അർത്ഥം "പർവ്വതം" എന്നാണ്. cf. പ്രോട്ടോ-ഇന്തോ-യൂറോപ്യൻ * mņs- പുരാവസ്തു ഗവേഷകനായ അർമെൻ പെട്രോഷ്യൻ പറയുന്നതനുസരിച്ച്, ഗിൽഗമെഷ് ഇതിഹാസത്തിൽ പരാമർശിച്ചിരിക്കുന്ന മാസു (മാഷു) പർവ്വതത്തിൽ നിന്നാണ് ഉത്ഭവിച്ചത്. ഇത് അസീറിയൻ ഭാഷയിൽ മസു എന്ന ധ്വനി നൽകുന്നു.ഈ സിദ്ധാന്തമനുസരിച്ച്, ഈ പേര് "ഇരട്ട" എന്നാണ് അർത്ഥമാക്കുന്നത്. പർവതത്തിന്റെ ഇരട്ട കൊടുമുടികളെ ഇത് പരാമർശിക്കുന്നു. യുറാർട്ടിയൻ ഗ്രന്ഥങ്ങളിൽ പരാമർശിച്ചിരിക്കുന്നതും അരാറാത്ത് പർവതവുമായി തിരിച്ചറിയപ്പെടുന്നതുമായ ഒരു ദേശമായ എർകുവാഹി ഇതേ പേരിന്റെ തദ്ദേശീയ അർമേനിയൻ-ഭാഷാ രൂപത്തെ പ്രതിഫലിപ്പിക്കുന്നു. (അർമേനിയൻ എർകുവുമായി താരതമ്യം ചെയ്യുക (երկու, "രണ്ട്" എന്നർത്ഥം)
ടർക്കിഷ് നാമം അഗ്രി ദാഗി [aːɾɯ da.ɯ], ഓട്ടോമൻ ടർക്കിഷ്: اغـر طﺎﻍ Ağr Dağ), അതായത് ""മൗണ്ടൻ ഓഫ് അഗ്രി"". അഗ്രി ശബ്ദാർത്ഥത്തിൽ "വേദന" അല്ലെങ്കിൽ "ദുഃഖം" എന്ന് വിവർത്തനം ചെയ്യുന്നു.  മധ്യകാലഘട്ടത്തിന്റെ അവസാനം മുതൽ ഈ പേര് അറിയപ്പെടുന്നു. ഗ്രേറ്റർ, ലെസ്സർ അരരാത്ത് യഥാക്രമം ബുയുക്ക് അഗ്രി, കുക്ക് അഗ്രി എന്നിങ്ങനെ അറിയപ്പെടുന്നു. പേർഷ്യൻ പരമ്പരാഗത നാമം کوه نوح,, Kūh-e Nūḥ, ശബ്ദാർത്ഥത്തിൽ "നോഹയുടെ പർവ്വതം ".  പർവ്വതത്തിന്റെ കുർദിഷ് പേര് çiyayê Agirî , അത് "അഗ്നി പർവ്വതം" എന്ന് വിവർത്തനം ചെയ്യുന്നു.
ഭൂമിശാസ്ത്രം
തുർക്കിയുടെ കിഴക്കൻ അനറ്റോലിയ മേഖലയിൽ ഇറാൻ, അർമേനിയ, അസർബൈജാനിലെ നഖിവൻ അതിർത്തിക്കടുത്തുള്ള, അറസ്, മുറാത്ത് നദികൾക്കിടയിൽ അരരാത്ത് പർവ്വതം സ്ഥിതിചെയ്യുന്നു. തുർക്കി-ഇറാൻ അതിർത്തിയിൽ നിന്ന് 16 കിലോമീറ്റർ (10 മൈൽ) പടിഞ്ഞാറും ടർകോ-അർമേനിയൻ അതിർത്തിയിൽ നിന്ന് 32 കിലോമീറ്റർ (20 മൈൽ) തെക്കുമാണ് ഇതിന്റെ കൊടുമുടി സ്ഥിതി ചെയ്യുന്നത്. അരരാത്ത് സമതലം അതിന്റെ വടക്കുപടിഞ്ഞാറ് ഭാഗത്തേക്ക് വ്യാപിച്ചു കിടക്കുന്നു.
ഉയരം
പശ്ചിമേഷ്യയിലെ ഏറ്റവും പ്രധാനപ്പെട്ട മൂന്നാമത്തെ പർവ്വതമാണ് അരരാത്ത്. അരരാത്ത് പർവ്വതത്തിന് 5,165 മീറ്റർ (16,946 അടി) ഉയരമുള്ളതായി ചില വിശ്വവിജ്ഞാനകോശവും പരാമർശ ഗ്രന്ഥങ്ങളായ മെറിയം-വെബ്‌സ്റ്റേഴ്സ് ജിയോഗ്രാഫിക്കൽ ഡിക്ഷണറി, എൻ‌സൈക്ലോപീഡിയ ഓഫ് വേൾഡ് ജ്യോഗ്രഫി എന്നിവ നൽകുന്നു. എന്നിരുന്നാലും, യുണൈറ്റഡ് സ്റ്റേറ്റ്സ് ജിയോളജിക്കൽ സർവേയും ടോപ്പോഗ്രാഫിക് ഭൂപടങ്ങളും പോലുള്ള നിരവധി ഉറവിടങ്ങളും സൂചിപ്പിക്കുന്നത് 5,137 മീറ്റർ (16,854 അടി) എന്ന കണക്ക് വ്യാപകമായി കൂടുതൽ കൃത്യതയുള്ളതാണെന്നാണ്. മൂടൽ മഞ്ഞു കൊണ്ടുള്ള മഞ്ഞുപാളികൾ ഉരുകിയതിനാൽ നിലവിലെ ഉയരം 5,125 മീറ്റർ (16,814 അടി) ആയിരിക്കാം.
കൊടുമുടിയിലെ മഞ്ഞുപാളികൾ
അവസാന പ്ലീസ്റ്റോസീൻ കാലഘട്ടത്തിൽ ഹിമപ്രാന്തം 3,000 മീറ്റർ (9,800 അടി) ഉയരത്തിലായിരുന്നുവെന്ന് ബ്ലൂമെൻതൽ കണക്കാക്കി. അത്തരമൊരു ഹിമപ്രാന്തം100 km2 (39 ചതുരശ്ര മൈൽ) വിസ്തീർണ്ണമുള്ള മഞ്ഞുപാളികൾ സൃഷ്ടിക്കുമായിരുന്നു. എന്നിരുന്നാലും, 1958-ലെ ഹിമാനികളുടെ നാവുകൾക്ക് സമീപമുള്ള ചരിത്രാതീത മൊറൈനുകളുടെ വ്യക്തമായ തെളിവുകളുടെ അഭാവം അദ്ദേഹം നിരീക്ഷിച്ചു. ഹിമാനികളെ നിയന്ത്രിക്കാനുള്ള വരമ്പുകളുടെ അഭാവവും മഞ്ഞുപാളികൾ രൂപപ്പെടാൻ ആവശ്യമായ അവശിഷ്ടങ്ങൾ ഹിമപാളികളിൽ ലോഡ് ചെയ്യപ്പെടാത്തതും പിന്നീടുള്ള സ്‌ഫോടനങ്ങളാൽ അവയെ സംസ്‌കരിക്കുന്നതും ബ്ലൂമെന്റൽ വിശദീകരിച്ചു. വർഷങ്ങൾക്കുശേഷം, തെക്ക് അഭിമുഖമായുള്ള ചരിവുകളിൽ 1958-ലെ ഹിമപാതത്തിന്റെ അടിത്തട്ടിൽ നിന്ന് 4,200 മീറ്റർ (13,800 അടി) ഉയരത്തിലും കുറഞ്ഞത് 300 മീറ്റർ (980 അടി) ഉയരത്തിലും വ്യാപിക്കാൻ സാധ്യതയുള്ള മൊറെയ്ൻ ബിർമാൻ നിരീക്ഷിച്ചു. പ്ലീസ്റ്റോസീനിലെ മൗണ്ട് അരരാത്ത് താഴ്വരയിലും വിസ്കോൺസിനാൻ യുഗത്തിലെ (അവസാനത്തെ പരമാവധി ഹിമാനികൾ), ബാലക് തടാകത്തിൽ നിന്നുള്ള താഴ്‌വരയിലും ഹിമാനികൾ സൃഷ്ടിച്ച രണ്ട് മൊറൈനൽ നിക്ഷേപങ്ങളും അദ്ദേഹം കണ്ടെത്തിയിരുന്നു. ഇത് ഉയർന്ന മൊറെയ്ൻ 2,200 മീറ്റർ (7,200 അടി) ഉയരത്തിലും താഴത്തെ മൊറെയ്ൻ 1,800 മീറ്റർ (5,900 അടി) ഉയരത്തിലും സ്ഥിതിചെയ്യുന്നു. ബാലെക് തടാകത്തിൽ നിന്ന് 15 കിലോമീറ്റർ (9.3 മൈൽ) താഴെയാണ് മൊറെയ്ൻ സംഭവിച്ചിരുന്നത്. രണ്ട് മൊറെയ്‌നുകളും ഏകദേശം 30 മീറ്റർ (98 അടി) ഉയരത്തിലാണ്. ബലൂക് തടാകം ഒരു ഹിമാനിതടമായും സംശയിക്കുന്നു.
ജിയോളജി
പോളിജെനിക്, സംയുക്ത സ്ട്രാറ്റോവോൾക്കാനോയാണ് അരരാത്ത് പർവ്വതം. 1,100 കിലോമീറ്റർ 2 (420 ചതുരശ്ര മൈൽ) വിസ്തൃതിയുള്ള ഈ പ്രദേശത്തെ ഏറ്റവും വലിയ അഗ്നിപർവ്വത ഭാഗമാണിത്. വടക്കുപടിഞ്ഞാറൻ-തെക്കുകിഴക്കൻ ഗതിയിലെ നീളമുള്ള അക്ഷത്തിൽ, അരരാത്ത് പർവ്വതം 45 കിലോമീറ്റർ (28 മൈൽ) നീളവും ഹ്രസ്വ അക്ഷത്തിൽ 30 കിലോമീറ്റർ (19 മൈൽ) നീളവും കാണപ്പെടുന്നു. 1,150 കിലോമീറ്റർ 3 (280 ക്യു മൈൽ) ഡാസിറ്റിക്, റിയോലിറ്റിക് പൈറോക്ലാസ്റ്റിക് അവശിഷ്ടങ്ങളും ഡാസിറ്റിക്, റിയോലിറ്റിക്, ബസാൾട്ടിക് ലാവകളും ഇതിൽ അടങ്ങിയിരിക്കുന്നു.
ഗ്രേറ്റർ അരരാത്ത്, ലെസ്സർ അരരാത്ത് (ലിറ്റിൽ അരരാത്ത്) എന്നിങ്ങനെ രണ്ട് വ്യത്യസ്ത അഗ്നിപർവ്വത കോണുകൾ അടങ്ങിയതാണ് അരരാത്ത് പർവ്വതം. പടിഞ്ഞാറൻ അഗ്നിപർവ്വത കോൺ ആയ ഗ്രേറ്റർ അരരാത്ത്, കുത്തനെയുള്ള വശങ്ങളുള്ള അഗ്നിപർവ്വത കോണാണ്. അത് കിഴക്കൻ അഗ്നിപർവ്വത കോണിനേക്കാൾ വലുതും ഉയർന്നതുമാണ്. ഗ്രേറ്റർ അരരാത്തിന്റെ അടിത്തട്ടിൽ 25 കിലോമീറ്റർ (16 മൈൽ) വീതിയും 3 കിലോമീറ്റർ (1.9 മൈൽ) ഉയരത്തിൽ ഇഡ്ഗിർ, ഡോസുബയാസാറ്റ് നദീതടങ്ങളുടെ തൊട്ടടുത്ത തട്ടുകളിൽ നിന്നും ഉയരുന്നു. കിഴക്കൻ അഗ്നിപർവ്വത കോൺ, ലെസ്സർ അരരാത്ത് 3,896 മീറ്റർ (12,782 അടി) ഉയരവും 15 കിലോമീറ്റർ (9.3 മൈൽ) കുറുകെയും കാണപ്പെടുന്നു.13 കിലോമീറ്റർ (8.1 മൈൽ) അകലെയുള്ള ഈ അഗ്നിപർവ്വത കോണുകൾ വിശാലമായ വടക്ക്-തെക്ക്-തിരിയുന്ന വിള്ളലുകളാൽ വേർതിരിക്കപ്പെടുന്നു. വിപുലീകരണ ഫൗൾട്ടിന്റെ ഉപരിതലത്തിലാണ് ഈ വിള്ളൽ. ഈ ഫൗൾട്ടിന്റെ പ്രധാന അഗ്നിപർവ്വത കോണുകളുടെ അരികുകളിലും നിരവധി പാരസിറ്റിക് കോണുകളും ലാവ ഡംമുകളും കൊണ്ട് നിർമ്മിച്ചിരിക്കുന്നു.
അനേക ഭാഗങ്ങളുള്ള തൂക്കായ -ഭാഗിക തടങ്ങളുടെ ഇടംപിരിയായാണ് അരരാത്ത് പർവ്വതം സ്ഥിതിചെയ്യുന്നത്. ആരംഭത്തിൽ അത് ഇടമുറിയാതെയുള്ള ഒറ്റ നിമ്‌നഭാഗം ആയിരുന്നു. അരാരത്ത് പർവ്വതത്തിന്റെ വളർച്ച ഈ നിമ്‌നഭാഗത്തെ ഇഡ്ഗിർ, ഡോബുബയാസത്ത് നദീതടങ്ങൾ എന്നീ രണ്ട് ചെറിയ തടങ്ങളായി വിഭജിച്ചു. അനേക ഭാഗങ്ങളുള്ള സ്ട്രൈക്ക്-സ്ലിപ്പ് ഫോൾട്ട് സിസ്റ്റത്തിന്റെ രണ്ട് എൻ‌-എക്കലോൺ ഫോൾട്ട് സെഗ്‌മെന്റുകളായ ഡൊബൂബയാസാറ്റ്-ഗർ‌ബുലക്, ഇഡ്ഗിർ ഫാൾട്ടുകൾ എന്നിവയ്ക്കൊപ്പം സ്ട്രൈക്ക്-സ്ലിപ്പ് ഫൗൾട്ടിന്റെ ഫലമാണ് ഈ തൂക്കായ-ഭാഗിക തടങ്ങൾ. ഈ ഫാൾട്ടുകൾ തമ്മിലുള്ള വലിവ് തുടക്കത്തിൽ തൂക്കായ-ഭാഗിക തടങ്ങൾ രൂപപ്പെടുത്തുക മാത്രമല്ല, ഒരു ഹോഴ്സ്റ്റെയിൽ സ്പ്ലേ പാറ്റേൺ പ്രദർശിപ്പിക്കുകയും, ഇത് അരാരത്ത് പർവ്വതത്തിലെ പ്രധാന അഗ്നിപർവ്വത സ്‌ഫോടന കേന്ദ്രങ്ങളുടെയും പാരസിറ്റിക് അഗ്നിപർവ്വത കോണുകളുടെ അനുബന്ധ ലീനിയർ ബെൽറ്റിന്റെയും സ്ഥാനം നിയന്ത്രിക്കുകയും ചെയ്യുന്നു. വടക്ക്-തെക്ക് കൂടിച്ചേരലിന്റെ ഫലമായി അരരാത്ത് പർവ്വതം സ്ഥിതിചെയ്യുന്ന സ്ട്രൈക്ക്-സ്ലിപ്പ് ഫൗൾട്ട് സംവിധാനം അറേബ്യയിലെ ഉയർന്ന സ്ഥലങ്ങളും ലോറേഷ്യയും തമ്മിലുള്ള ടെക്റ്റോണിക് കംപ്രഷൻ, ഫലമായി ഈയോസീൻ കാലഘട്ടത്തിൽ ടെത്തിസ് മഹാസമുദ്രം ബിറ്റ്‌ലിസ്-സാഗ്രോസ് സൂച്ചറിനോടൊപ്പം തുടർന്ന് അടയുകയും ചെയ്തു.
ഭൂമിശാസ്ത്ര ചരിത്രം
ആദ്യകാല ഈയോസിനിന്റെയും മയോസീന്റെയും കാലഘട്ടത്തിൽ, ലോറേഷ്യയുമായുള്ള അറേബ്യൻ ഫലകങ്ങളുടെ കൂട്ടിയിടി ഇപ്പോഴത്തെ അനറ്റോലിയയുടെ പ്രദേശത്ത് നിന്ന് ടെത്തിസ് സമുദ്രം മാറ്റപ്പെട്ടു. മധ്യ ഇയോസീൻ കാലഘട്ടത്തിൽ കോണ്ടിനെന്റൽ ക്രസ്റ്റിന്റെ ഈ മുഖ്യഭാഗം അടഞ്ഞതോടെ ഈ സമുദ്രതടം ഇല്ലാതെയായി. കൂട്ടിയിടിക്ക് ശേഷമുള്ള ടെക്റ്റോണിക് ഒത്തുചേരലിന്റെ ഫലമായി കിഴക്കൻ അനറ്റോലിയയിൽ നിന്ന് ആദ്യകാല മയോസീനിന്റെ അവസാനത്തിൽ അവശേഷിക്കുന്ന സമുദ്രങ്ങൾ പൂർണ്ണമായും ഇല്ലാതാകുകയും കൂട്ടിയിടി മേഖലയിലുടനീളം ക്രസ്റ്റൽ ചെറുതാക്കുകയും ഉറപ്പിക്കുകയും കിഴക്കൻ അനറ്റോലിയൻ-ഇറാനിയൻ പീഠഭൂമി ഉയരുന്നതിനും ഇത് കാരണമായി. ഈ ഉയർച്ചയ്‌ക്കൊപ്പം മടക്കിക്കളയുന്നതും വഴി വിപുലമായ രൂപഭേദം സംഭവിക്കുകയും ഇത് നിരവധി പ്രാദേശിക തടങ്ങൾ സൃഷ്ടിക്കുന്നതിനും കാരണമായി. ഫൗൾട്ടിംഗ്, അഗ്നിപർവ്വതം, ഭൂകമ്പം എന്നിവയ്ക്ക് തെളിവായി വടക്ക്-തെക്ക് ചുരുങ്ങുന്നതിലൂടെ രൂപഭേദം ഇന്നും തുടരുന്നു.
അനറ്റോലിയയ്ക്കുള്ളിൽ, പ്രാദേശിക അഗ്നിപർവ്വതം ഉടലെടുത്തത് മയോസെൻ കാലഘട്ടത്തിന്റെ മധ്യത്തിലാണ്. മയോസീൻ-പ്ലിയോസീൻ കാലഘട്ടത്തിന്റെ അവസാനത്തിൽ, വ്യാപകമായ അഗ്നിപർവ്വതം മുഴുവൻ കിഴക്കൻ അനറ്റോലിയൻ-ഇറാനിയൻ പീഠഭൂമിയെ കട്ടിയുള്ള അഗ്നിപർവ്വത പാറകൾക്കടിയിൽ പുതപ്പിച്ചു. ഈ അഗ്നിപർവ്വത പ്രവർത്തനം ചരിത്രകാലം വരെ തടസ്സമില്ലാതെ തുടരുന്നു. 6 മുതൽ 3 മാ വരെ ഏറ്റവും പുതിയ മയോസെൻ-പ്ലിയോസീൻ കാലഘട്ടത്ത് ഇതൊരു പാരമ്യത്തിലെത്തി. ക്വട്ടേണറി കാലഘട്ടത്തിൽ അഗ്നിപർവ്വതം അരരാത്ത് പർവ്വതം പോലുള്ള ചില പ്രാദേശിക അഗ്നിപർവ്വതങ്ങളിൽ മാത്രമായി പരിമിതപ്പെട്ടു. ഈ അഗ്നിപർവ്വതങ്ങൾ അനറ്റോലിയയുടെ തുടർച്ചയായി വടക്ക്-തെക്ക് ക്ഷയിക്കുന്നതു മൂലം രൂപം കൊള്ളുന്ന വലിവ് വിള്ളലുകളുമായി ബന്ധപ്പെട്ടിരിക്കുന്നു.
അനറ്റോലിയയിലെ ക്വട്ടേണറി കാലഘട്ടത്തിലെ അഗ്നിപർവ്വതത്തെക്കുറിച്ചുള്ള യിൽമാസും മറ്റുള്ളവരുടെയും വിശദമായ പഠനത്തിലും സംഗ്രഹത്തിലും, ഹിമാനി താഴ്‌വരകളിൽ തുറന്നുകാണിക്കുന്ന അഗ്നിപർവ്വത പാറകളിൽ നിന്ന് അരരാത്ത് പർവ്വതത്തിന്റെ നിർമ്മാണത്തിന്റെ നാല് ഘട്ടങ്ങൾ തിരിച്ചറിഞ്ഞു. ആദ്യം, പ്ലീനിയൻ-സബ്പ്ലീനിയൻ വിള്ളൽ പൊട്ടിത്തെറിയുടെ ഘട്ടം 700 മീറ്ററിൽ (2,300 അടി) പൈറോക്ലാസ്റ്റിക് പാറകളും കുറച്ച് ബസാൾട്ടിക് ലാവാ പ്രവാഹങ്ങളും നിക്ഷേപിക്കുന്നതായി അവർ തിരിച്ചറിഞ്ഞു. ഈ അഗ്നിപർവ്വത പാറകൾ ഏകദേശം വടക്കുപടിഞ്ഞാറൻ-തെക്ക്, തെക്ക് കിഴക്ക്-ലക്ഷ്യമാക്കുന്ന വിപുലീകരണ ഫൗൾട്ടിൽ നിന്നും അരരാത്ത് പർവ്വതത്തിന്റെ വികാസത്തിന് മുമ്പ് പൊട്ടിത്തെറിച്ചു. രണ്ടാമതായി, ഒരു വിള്ളലിനൊപ്പം ഒരു ഘട്ടത്തിൽ അഗ്നിപർവ്വത പ്രവർത്തനങ്ങൾ പ്രാദേശികവൽക്കരിക്കപ്പെട്ടപ്പോൾ ഒരു കോൺ-നിർമ്മാണ ഘട്ടം ആരംഭിച്ചു. ഈ ഘട്ടത്തിൽ, 150 മീറ്റർ (490 അടി) വരെ കട്ടിയുള്ള ലാവയുടെ ഒഴുക്ക്, ആൻ‌സൈറ്റ്, ഡാസൈറ്റ് കോമ്പോസിഷന്റെ പൈറോക്ലാസ്റ്റിക് പ്രവാഹങ്ങളും പിന്നീട് ബസാൾട്ടിക് ലാവാ പ്രവാഹങ്ങളും പൊട്ടിത്തെറിച്ച് ഗ്രേറ്റർ അരരാത്ത് കോൺ രൂപപ്പെട്ടു. മൂന്നാമത്, ഒരു കാലാവസ്ഥാ ഘട്ടത്തിൽ, ആൻ‌ഡെസിറ്റിക്, ബസാൾട്ടിക് ലാവകളുടെ ധാരാളം ഒഴുക്ക് പൊട്ടിപ്പുറപ്പെട്ടു. ഈ ഘട്ടത്തിൽ, ഗ്രേറ്റർ, ലെസ്സർ അരരാത്ത് എന്നിവയുടെ നിലവിലെ കോണുകൾ രൂപവത്കരിച്ചത് അനുബന്ധ വിള്ളലുകളിലും അരികുകളിലുമാണ്. അവസാനമായി, അരരാത്ത് പർവ്വതത്തിലെ അഗ്നിപർവ്വത സ്‌ഫോടനങ്ങൾ ഒരു ചെറിയ പൊട്ടിത്തെറി ഘട്ടമായി മാറി. ഈ സമയത്ത് വടക്ക്-തെക്ക്-ലക്ഷ്യമാക്കുന്ന ഒരു പ്രധാന ഫൗൾട്ടിനൊപ്പം രണ്ട് കോണുകളും ഒപ്പം വികസിച്ച നിരവധി കോണുകളും അഗ്നിപർവ്വതത്തിന്റെ അരികുകളിലെ വിള്ളലുകളും ഒന്നിച്ചാക്കി. ഈ തകരാറിനൊപ്പം അനുബന്ധ വിള്ളലുകളും ചെറിയ പൊട്ടിത്തെറികളാൽ നിരവധി പാരസിറ്റിക് കോണുകളും ഡംമുകളും നിർമ്മിക്കപ്പെട്ടു. ഒരു സബ്സിഡിയറി കോൺ പൊട്ടിത്തെറിച്ചു വലിയ ബസാൾട്ടും ആൻ‌ഡെസൈറ്റ് ലാവാ പ്രവാഹങ്ങളും ഉണ്ടായി. അവ ഡോബുബയാസത്ത് സമതലത്തിലൂടെ തെക്ക് സരിസു നദിയിലൂടെ ഒഴുകുന്നു. കറുത്ത ʻaʻā യും പഹോഹോ ലാവായും ചേർന്ന് ലാവാ പ്രവാഹമുണ്ടാകുകയും അതിൽ നന്നായി സംരക്ഷിക്കപ്പെട്ട ലാവ ട്യൂബുകളും അടങ്ങിയിരിക്കുന്നു. ഈ ലാവാ പ്രവാഹങ്ങളുടെ റേഡിയോമെട്രിക് ഡേറ്റിംഗിൽ 0.4, 0.48, 0.81 Ma എന്നീ റേഡിയോമെട്രിക് പ്രായം കണ്ടെത്തി. മൊത്തത്തിൽ, അരരാത്ത് പർവ്വതം പൊട്ടിത്തെറിച്ച അഗ്നിപർവ്വത പാറകളിൽ നിന്ന് ലഭിച്ച റേഡിയോമെട്രിക് പ്രായം 1.5 മുതൽ 0.02 Ma ആയിരുന്നു.
സമീപകാല അഗ്നിപർവ്വത, ഭൂകമ്പ പ്രവർത്തനം
അരരാത്ത് പർവ്വതവുമായി ബന്ധപ്പെട്ട ഹോളോസീൻ അഗ്നിപർവ്വത പ്രവർത്തനങ്ങളുടെ കാലഗണന പുരാവസ്തു ഗവേഷണങ്ങൾ, വാക്കാലുള്ള ചരിത്രം, ചരിത്രരേഖകൾ അല്ലെങ്കിൽ ഈ ഡാറ്റയുടെ സംയോജനം എന്നിവയിലൂടെ രേഖപ്പെടുത്തപ്പെട്ടിരിക്കുന്നു. ഇത് അരരാത്ത് പർവ്വതത്തിൽ അഗ്നിപർവ്വത സ്‌ഫോടനങ്ങൾ നടന്നതായി തെളിവുകൾ നൽകുന്നു. ബിസി 2500–2400 ബിസി 550, ഒരുപക്ഷേ എ.ഡി 1450 ലും എ ഡി 1783 ലും എ ഡി 1840 ലും നടന്നതായി കണക്കാക്കുന്നു. അരരാത്ത് പർവ്വതത്തിന്റെ വടക്കുപടിഞ്ഞാറൻ ഭാഗത്ത് നിന്ന് സ്ഫോടനാത്മകമായ പൊട്ടിത്തെറികളും പൈറോക്ലാസ്റ്റിക് പ്രവാഹങ്ങളും ഉണ്ടായതായും അതിൽ കുര-അറാക്സ് സംസ്കാര വാസസ്ഥലമെല്ലാം നശിക്കുകയും മൂടുകയും ബിസി 2500–2400-ൽ നിരവധി മരണങ്ങൾക്ക് കാരണമാവുകയും ചെയ്തതായി പുരാവസ്തു തെളിവുകൾ വ്യക്തമാക്കുന്നു. ബിസി 550-ൽ നിശ്ചയമില്ലാത്ത ഗണ്യമായ പൊട്ടിത്തെറി ഉണ്ടായതായും എ ഡി 1450 ലും എ ഡി 1783 ലും ചെറിയ പൊട്ടിത്തെറികൾ ഉണ്ടായേക്കാമെന്ന് വാമൊഴി ചരിത്രങ്ങൾ സൂചിപ്പിക്കുന്നു. ചരിത്രപരവും പുരാവസ്തുപരവുമായ വിവരങ്ങളുടെ വ്യാഖ്യാനമനുസരിച്ച്, അഗ്നിപർവ്വത സ്‌ഫോടനങ്ങളുമായി ബന്ധമില്ലാത്ത ശക്തമായ ഭൂകമ്പങ്ങളും എ.ഡി 139, 368, 851–893, എ.ഡി 1319 എന്നിവയിൽ അരരാത്ത് പർവതത്തിന്റെ പ്രദേശത്തും സംഭവിച്ചു.
1840-ലെ പൊട്ടിത്തെറി
1840 ജൂലൈ 2 ന് അരരാത്ത് പർവ്വതത്തിൽ ഒരു ഫ്രീറ്റിക് പൊട്ടിത്തെറിയുണ്ടാകുകയും പർവ്വതത്തിന്റെ മുകൾ ഭാഗത്തെ റേഡിയൽ വിള്ളലുകളിൽ നിന്നുള്ള പൈറോക്ലാസ്റ്റിക് പ്രവാഹവും 7.4 തീവ്രത രേഖപ്പെടുത്തിയ ഭൂകമ്പവും കനത്ത നിരവധി നാശനഷ്ടങ്ങൾക്കും കാരണമായി. ഭൂകമ്പത്തിൽ ഈ പ്രദേശത്തെ പതിനായിരത്തോളം പേർ മരിച്ചു. ഇതിൽ 1,900 ഗ്രാമവാസികളടക്കം അഖുരി ഗ്രാമത്തിൽ (അർമേനിയൻ: അകോറി, ആധുനിക യെനിഡോസാൻ) ഭീമാകാരമായ മണ്ണിടിച്ചിലും തുടർന്നുള്ള അവശിഷ്ടങ്ങളുടെ ഒഴുക്കും മൂലം കൊല്ലപ്പെട്ടു. കൂടാതെ, മണ്ണിടിച്ചിലും അവശിഷ്ടങ്ങളുടെ ഒഴുക്കും കൂടിച്ചേർന്ന് അകോറിക്ക് സമീപമുള്ള സെന്റ് ജേക്കബിന്റെ അർമേനിയൻ മഠം, അരാലിക് പട്ടണം, നിരവധി ഗ്രാമങ്ങൾ, റഷ്യൻ സൈനിക ബാരക്കുകൾ എന്നിവ നശിച്ചു. ഇത് സെവ്ജുർ (മെറ്റ്സാമോർ) നദിയെ താൽക്കാലികമായി നശിപ്പിച്ചു.
അർമേനിയൻ നിലപാട്‌
ചരിത്രപരമായി മതപരമായ കാരണങ്ങളാൽ അർമേനിയൻ അപ്പോസ്തോലിക സഭ അരരാത്ത് പർവ്വതകയറ്റത്തെ എതിർത്തു. പതിനെട്ടാം നൂറ്റാണ്ടിലെ ഇംഗ്ലീഷ് ദൈവശാസ്ത്രജ്ഞനായ തോമസ് സ്റ്റാക്ക്ഹൗസ് ഇങ്ങനെ കുറിച്ചു: “അരരാത്ത് പർവ്വതത്തിന്റെ കൊടുമുടിയിൽ നോഹയുടെ പെട്ടകം ഇന്നുവരെ നിലനിൽക്കുന്നുണ്ടെന്ന് എല്ലാ അർമേനിയക്കാരും ഉറച്ചു വിശ്വസിക്കുന്നു. അത് സംരക്ഷിക്കുന്നതിനായി ഒരു വ്യക്തിയ്ക്കും അരരാത്ത് കൊടുമുടിയിൽ കയറാൻ അനുവാദമില്ല. "പാരറ്റിന്റെയും അബോവിയന്റെയും ആദ്യത്തെ കയറ്റത്തിന് മറുപടിയായി, അർമേനിയൻ അപ്പസ്തോലിക സഭയിലെ ഒരു പുരോഹിതൻ വിശുദ്ധ പർവ്വതത്തിൽ കയറുകയെന്നത് "എല്ലാ മനുഷ്യരുടെയും അമ്മയുടെ ഗർഭപാത്രത്തെ ഒരു മഹാസർപ്പം കൊണ്ട് കെട്ടുന്നതിന് സമമാണെന്ന്" അഭിപ്രായപ്പെട്ടു. ഇതിനു വിപരീതമായി, ഇരുപത്തിയൊന്നാം നൂറ്റാണ്ടിൽ അരാരത്ത് കയറുകയെന്നത് "അർമേനിയൻ പ്രവാസികളിൽ നിന്നും വർദ്ധിച്ചുവരുന്ന സംഘടിത ദേശസ്നേഹ തീർത്ഥാടനങ്ങളിൽ ഏറ്റവും മൂല്യവത്തായ ലക്ഷ്യമാണ്.
ആദ്യത്തെ കയറ്റം
ആധുനിക കാലത്ത് രേഖപ്പെടുത്തിയ ആദ്യത്തെ മലകയറ്റം 1829 ഒക്ടോബർ 9 നാണ് നടന്നത് [O.S. 27 സെപ്റ്റംബർ] 9 October 1829. റഷ്യയുടെ കാപ്ച്യൂർ ഓഫ് എറിവാനു ഏകദേശം രണ്ട് വർഷത്തിന് ശേഷം, അരറാത്ത് പര്യവേക്ഷണം ചെയ്യാനുള്ള ഏക ഉദ്ദേശ്യത്തിനായി ഡോർപാറ്റ് സർവകലാശാലയിലെ ബാൾട്ടിക് ജർമ്മൻ പ്രകൃതിശാസ്ത്രജ്ഞൻ ഫ്രീഡ്രിക്ക് പാരറ്റ് 1829 സെപ്റ്റംബർ പകുതിയോടെ എച്ച്മിയാഡ്‌സിനിൽ എത്തി. പ്രമുഖ അർമേനിയൻ എഴുത്തുകാരൻ ഖചതൂർ അബോവിയൻ, അന്ന് എച്ച്മിയാഡ്‌സിനിലെ ഡീക്കനും വിവർത്തകനുമായിരുന്നു. അർമേനിയൻ സഭയുടെ തലവനായ കത്തോലിക്കോസ് യെപ്രെം, വ്യാഖ്യാതാവും വഴികാട്ടിയും ആയി നിയമിക്കപ്പെട്ടു.
പാരറ്റ്, അബോവിയൻ എന്നിവർ അരാസ് നദി കടന്ന് സുർമാലി ജില്ലയിലേക്ക് കടന്ന് സമുദ്രനിരപ്പിൽ നിന്ന് 1,220 മീറ്റർ (4,000 അടി) ഉയരത്തിൽ അരാരത്തിന്റെ വടക്കൻ ചരിവിലുള്ള അർമേനിയൻ ഗ്രാമമായ അഖുരിയിലേക്ക് പോയി. സെൻറ് ഹാക്കോബിലെ അർമേനിയൻ മഠത്തിലും 730 മീറ്റർ (2,400 അടി) ഉയരത്തിലും 1,943 മീറ്റർ (6,375 അടി) ഉയരത്തിലും അവർ ഒരു ബേസ് ക്യാമ്പ് സ്ഥാപിച്ചു. പരാജയപ്പെട്ട രണ്ട് ശ്രമങ്ങൾക്ക് ശേഷം, 1829 ഒക്ടോബർ 9 ന് അവരുടെ മൂന്നാമത്തെ ശ്രമത്തിൽ ഉച്ചകഴിഞ്ഞ് 3:15 ന് അവർ കൊടുമുടിയിലെത്തി. സംഘത്തിൽ പാരറ്റ്, അബോവിയൻ, രണ്ട് റഷ്യൻ സൈനികർ - അലക്‌സി സോഡൊറോവെങ്കോ, മാറ്റ്വെയ് ചൽപനോവ് - അർമേനിയൻ അഖുരി ഗ്രാമവാസികളായ ഹോഹന്നാസ് ഐവാസിയൻ, മുറാദ് പോഗോസിയൻ എന്നിവരുമുൾപ്പെട്ടിരുന്നു. മെർക്കുറി ബാരോമീറ്റർ ഉപയോഗിച്ച് പാരറ്റ് 5,250 മീറ്റർ (17,220 അടി) ഉയരം അളന്നു. അരരാത്തിലേയ്ക്കുള്ള ആദ്യത്തെ കയറ്റം മാത്രമല്ല, ചിലിയൻ ആൻ‌ഡീസിലെ ലികാൻ‌കബൂർ പർവ്വതത്തിന് പുറത്ത് മനുഷ്യൻ കയറിയ രണ്ടാമത്തെ ഉയർന്ന ഉയരവും കൂടിയായിരുന്നു ഇത്. അബോവിയൻ മഞ്ഞിൽ കുഴിച്ച് വടക്ക് അഭിമുഖമായി ഒരു മരക്കുരിശ് സ്ഥാപിച്ചു. അബോവിയൻ കൊടുമുടിയിൽ നിന്ന് ഒരു ഐസ് കഷണം എടുത്ത് വെള്ളം വിശുദ്ധമായി കരുതി ഒരു കുപ്പിയിൽ കൂടെ കൊണ്ടുപോയി. നവംബർ 8 ന് [O.S. ഒക്ടോബർ 27] 1829, പാരറ്റ്, അബോവിയൻ എന്നിവർ വഴികാട്ടിയായി അഖുരി വേട്ടക്കാരനായ സഹാക്കിന്റെ സഹോദരൻ ഹാക്കോയും ചേർന്ന് ലെസ്സർ അരരാത്തിൽ കയറി.
പിന്നീട് ശ്രദ്ധേയമായ പർവ്വത ആരോഹണങ്ങൾ
റഷ്യൻ കാലാവസ്ഥാ ശാസ്ത്രജ്ഞനും കാലാവസ്ഥാ നിരീക്ഷകനുമായ കോസ്മ സ്പാസ്കി-അവ്റ്റനോമോവ് (ഓഗസ്റ്റ് 1834), കാൾ ബെഹെറൻസ് (1835), ജർമ്മൻ ധാതുശാസ്‌ത്രജ്ഞനും ജിയോളജിസ്റ്റുമായ ഓട്ടോ വിൽഹെം ഹെർമൻ വോൺ അബിച് (29 ജൂലൈ 1845), ബ്രിട്ടീഷ് രാഷ്ട്രീയക്കാരനായ ഹെൻറി ഡാൻബി സീമോർ (1848) എന്നിവർ അരരാത്തിലെ ആദ്യകാല ശ്രദ്ധേയരായ മറ്റ് മലകയറ്റക്കാരിൽ ഉൾപ്പെടുന്നു. പത്തൊൻപതാം നൂറ്റാണ്ടിൽ രണ്ട് ബ്രിട്ടീഷ് രാഷ്ട്രീയക്കാരും പണ്ഡിതന്മാരും - ജെയിംസ് ബ്രൈസ് (1876), എച്ച്. എഫ്. ബി. ലിഞ്ച് (1893) എന്നിവർ മല കയറി. ആദ്യത്തെ ശൈത്യകാല കയറ്റം 1970 ഫെബ്രുവരി 21 ന് കൊടുമുടിയിലെത്തിയ തുർക്കി പർവ്വതാരോഹണ ഫെഡറേഷന്റെ മുൻ പ്രസിഡന്റ് ടർക്കിഷ് ആൽപിനിസ്റ്റ് ബോസ്‌കുർട്ട് എർഗറായിരുന്നു.
പാരമ്പര്യത്തിന്റെ ഉത്ഭവം
ഉല്‌പത്തി 8: 4 അനുസരിച്ച് നോഹയുടെ പെട്ടകം "അരരാത്ത് പർവ്വതങ്ങളിൽ" (Biblical Hebrew: הָרֵי אֲרָרָט, hare ararat) എത്തിച്ചേർന്നതായി പറയപ്പെടുന്നു. അർമേനിയയുടെ ഭൂമിശാസ്ത്രപരമായ മുൻഗാമിയായ യുറാർട്ടുവിന്റെ എബ്രായ നാമമാണ് "അരരാത്ത്" എന്ന് പല ചരിത്രകാരന്മാരും ബൈബിൾ പണ്ഡിതന്മാരും സമ്മതിക്കുന്നു. അരരാത്ത് എന്ന വാക്ക് അക്കാലത്ത് വിശാലമായ പ്രദേശത്തെയാണ് സൂചിപ്പിച്ചതെന്ന് അവർ വാദിക്കുന്നു. നാലാം നൂറ്റാണ്ടിലെ ലാറ്റിൻ വിവർത്തനമായ വൾഗേറ്റിൽ ഈ വാക്യം "അർമേനിയ പർവ്വതങ്ങൾ" (മോണ്ടെസ് അർമേനിയ) എന്നാണ് വിവർത്തനം ചെയ്തിരിക്കുന്നത്. എന്നിരുന്നാലും, അരരാത്ത് പർവ്വതം പരമ്പരാഗതമായി നോഹയുടെ പെട്ടകത്തിന്റെ വിശ്രമ സ്ഥലമായി കണക്കാക്കപ്പെടുന്നു. ഇതിനെ ബൈബിൾ പർവ്വതം എന്ന് വിളിക്കുന്നു.
പതിനൊന്നാം നൂറ്റാണ്ട് മുതൽ അരരാത്ത് പർവ്വതം ഉല്‌പത്തി പുസ്തകവിവരണവുമായി ബന്ധപ്പെട്ടിരിക്കുന്നു. അർമേനിയക്കാർ ആ സമയത്ത് പെട്ടകത്തിന്റെ വിശ്രമസ്ഥലമായി തിരിച്ചറിയാൻ തുടങ്ങി. പർവ്വതം “പുറജാതീയ പുരാണങ്ങളുടെയും ആരാധനകളുടെയും കേന്ദ്രവുമായിരുന്നു” എന്ന് എഫ്‌സി കോനിബിയർ എഴുതി. പതിനൊന്നാം നൂറ്റാണ്ടിൽ മാത്രമാണ് ഇവ ജനകീയ മനസ്സിൽ നിന്ന് അപ്രത്യക്ഷമായത്. അർമേനിയൻ ദൈവശാസ്ത്രജ്ഞർ അതിന്റെ ശാശ്വത നിലനിൽപ്പിനായി നോഹയുടെ പെട്ടകത്തിന്റെ സ്ഥലം കണ്ടെത്തുന്നതിന് ശ്രമിച്ചു. യൂറോപ്യൻ സാഹിത്യത്തിൽ അരരാത്ത് പർവ്വതത്തിന്റെ പാരമ്പര്യത്തെക്കുറിച്ചുള്ള ആദ്യകാല പരാമർശമായി പെട്ടകത്തിന്റെ വിശ്രമസ്ഥലത്തെ റുബ്രൂക്കിലെ ഫ്രാൻസിസ്കൻ മിഷനറി വില്യം കണക്കാക്കപ്പെടുന്നു. "നോഹയുടെ കപ്പൽ വിശ്രമസ്ഥലത്ത് ഇപ്പോഴും അവിടെയുണ്ട്." എന്ന് മറ്റൊരു ആദ്യകാല എഴുത്തുകാരനായ ഇംഗ്ലീഷ് യാത്രക്കാരനായ ജോൺ മണ്ടെവില്ലെ അരാരത്ത് പർവ്വതത്തെക്കുറിച്ച് പരാമർശിച്ചു.
പാരമ്പര്യത്തിന്റെ പ്രചാരം
മിക്ക ക്രിസ്ത്യാനികളും അരരാത്ത് പർവ്വതത്തെ "അരരാത്ത് പർവ്വതങ്ങൾ" എന്ന് യോജിക്കുന്നു. കാരണം "വെള്ളപ്പൊക്കത്തിൽ നിന്ന് കാണാൻ കഴിഞ്ഞ ആദ്യത്തെ കൊടുമുടിയായിരുന്നു ഇത്" പാശ്ചാത്യ ക്രിസ്ത്യാനിറ്റിയുടെ ഭൂരിഭാഗവും നോഹയുടെ പെട്ടകം വിശ്രമിക്കുന്നത് ഇവിടെയാണെന്നു വിശ്വസിക്കുന്നു. .ഓസ്റ്റിൻ കാൽമെറ്റിന്റെ 1722-ലെ ബൈബിൾ നിഘണ്ടുവും 1871-ലെ ജാമിസൺ-ഫോസെറ്റ്-ബ്രൗൺ ബൈബിൾ കമന്ററിയും പെട്ടകം വിശ്രമിക്കുന്ന സ്ഥലമായി അരാരത്ത് പർവ്വതത്തെ ചൂണ്ടിക്കാണിക്കുന്നു. അമേരിക്കൻ മിഷനറി എച്ച്. ജി. ഒ. ഡ്വൈറ്റ് 1856-ൽ എഴുതി പെട്ടകം പർവ്വതത്തിൽ വിശ്രമിക്കുന്നുവെന്നത് "യൂറോപ്പിലെ പണ്ഡിതന്മാരുടെ പൊതുവായ അഭിപ്രായമാണ്." 1878-ൽ റോയൽ ജിയോഗ്രാഫിക്കൽ സൊസൈറ്റിയുടെ ഒരു ലേഖനത്തിൽ "അറബ് അല്ലെങ്കിൽ അർമേനിയ എന്ന് എബ്രായർ അറിയുന്ന ജില്ലയിലെ ഒരു പർവ്വതത്തിൽ" പെട്ടകം സ്ഥിതിചെയ്യുന്നുവെന്ന് ജെയിംസ് ബ്രൈസ് എഴുതി. അർമേനിയയിലെ മറ്റേതൊരു കൊടുമുടിയേക്കാളും വളരെ ഉയർന്നതും കൂടുതൽ വ്യക്തവും ഗാംഭീര്യമുള്ളതുമായതിനാൽ ബൈബിൾ ലേഖകന് അരരാത്ത് പർവ്വതം മനസ്സിൽ ഉണ്ടായിരുന്നിരിക്കണം എന്നും അദ്ദേഹം കൂട്ടിച്ചേർത്തു.
യെരേവന്റെ സെന്റ് ഗ്രിഗറി ദി ഇല്ല്യൂമിനേറ്റർ കത്തീഡ്രലിൽ ജോൺ പോൾ രണ്ടാമൻ മാർപ്പാപ്പ ഉപദേശപ്രസംഗത്തിൽ പ്രഖ്യാപിച്ചു. "ഞങ്ങൾ പുരാവൃത്തത്തിലെ നോഹയുടെ പെട്ടകം വിശ്രമിക്കുന്ന അരരാത്ത് പർവ്വതത്തോട് വളരെ അടുത്താണ്." റഷ്യൻ ഓർത്തഡോക്സ് സഭയുടെ തലവനായ മോസ്കോയിലെ പാത്രിയർക്കീസ് കിറിൽ, 2010-ൽ അർമേനിയ സന്ദർശിച്ചവേളയിൽ എച്ച്മിയാഡ്സിൻ കത്തീഡ്രലിൽ നടത്തിയ പ്രസംഗത്തിൽ നോഹയുടെ പെട്ടകത്തിന്റെ വിശ്രമ കേന്ദ്രമായി അരാരത്ത് പർവ്വതത്തെ പരാമർശിച്ചു.
ഈ കാഴ്ചപ്പാടിനെ വിമർശിക്കുന്നവർ ചൂണ്ടിക്കാണിക്കുന്നത് ഉല്‌പത്തി പുസ്തകം എഴുതിയ കാലഘട്ടത്തിലെ ഒരു രാജ്യത്തിന്റെ പേരാണ് അരരാത്ത്, അത് പ്രത്യേകിച്ചും ഒരു പർവ്വതം അല്ല. അർനോൾട്ടിന്റെ 2008-ലെ ഉല്‌പത്തി വ്യാഖ്യാനത്തിൽ അർനോൾഡ് എഴുതി, "അരരാത്തിലെ പർവ്വതനിരകൾ" എന്നത് ആ പേരിൽ ഒരു പ്രത്യേക പർവ്വതത്തെയല്ല, മറിച്ച് അരരാത്ത് രാജ്യത്തിന്റെ പർവ്വതപ്രദേശത്തെയാണ് സൂചിപ്പിക്കുന്നത്.
അന്വേഷണങ്ങൾ
പരമ്പരാഗതമായി നോഹയുടെ പെട്ടകത്തിനായുള്ള തിരയലുകളിൽ പ്രധാന ആകർഷണമാണ് അരരാത്ത് പർവ്വതം. അഗസ്റ്റിൻ കാൽമെറ്റ് 1722-ലെ ബൈബിൾ നിഘണ്ടുവിൽ ഇങ്ങനെ എഴുതി: "ഈ പർവ്വതത്തിന്റെ മുകളിൽ നോഹയുടെ പെട്ടകത്തിന്റെ അവശിഷ്ടങ്ങൾ ഇപ്പോഴും ഉണ്ടെന്ന് തെളിവില്ലാതെ സ്ഥിരീകരിക്കപ്പെടുന്നു. എന്നാൽ ഈ സ്ഥലം സന്ദർശിച്ച എം. ഡി ടൂർനഫോർട്ട് ഞങ്ങൾക്ക് ഉറപ്പുനൽകിയിട്ടില്ല അത് പോലെ അരരാത്ത് പർവ്വതത്തിന്റെ മുകൾഭാഗം അതിന്റെ ഉയർന്ന ഉയരം കൊണ്ടും അതിനെ സ്ഥിരമായി മൂടുന്ന മഞ്ഞുവീഴ്ചകൊണ്ടും പ്രവേശിക്കാൻ കഴിയില്ല. 19-ആം നൂറ്റാണ്ട് മുതൽ പെട്ടകം തേടിയുള്ള അന്വേഷണങ്ങളെ പുരാവസ്തു പര്യവേഷണങ്ങൾ, ഇവാഞ്ചലിക്കൽ, മില്ലേനിയൻ പള്ളികൾ എന്നിവ പിന്തുണയ്ക്കുന്നു. 1974-ലെ ഒരു പുസ്തകമനുസരിച്ച്, 1856 മുതൽ 20 ലധികം രാജ്യങ്ങളിൽ നിന്നുള്ള 200 ഓളം ആളുകൾ അരരാത്തിൽ പെട്ടകം കണ്ടതായി അവകാശപ്പെട്ടു. അരരാത്തിൽ കണ്ടെത്തിയതായി കരുതപ്പെടുന്ന പെട്ടകത്തിൽ നിന്നുള്ള ഒരു ഭാഗം അർമേനിയൻ പള്ളിയുടെ കേന്ദ്രമായ എച്ച്മിയാഡ്സിൻ കത്തീഡ്രലിന്റെ മ്യൂസിയത്തിൽ പ്രദർശിപ്പിച്ചിരിക്കുന്നു. പെട്ടകം കണ്ടതിനെക്കുറിച്ചും (ഉദാ. അരരാത്തിലെ അസ്വാഭാവികത) കിംവദന്തികളെക്കുറിച്ചും നിരവധി റിപ്പോർട്ടുകൾ ഉണ്ടായിരുന്നിട്ടും, "പെട്ടകത്തിന്റെ ശാസ്ത്രീയ തെളിവുകളൊന്നും പുറത്തുവന്നിട്ടില്ല. നോഹയുടെ പെട്ടകത്തിനായുള്ള തിരയലുകൾ കപട ആർക്കിയോളജിയുടെ ഉദാഹരണമായി പണ്ഡിതന്മാർ കണക്കാക്കുന്നു. കെന്നത്ത് ഫെഡർ എഴുതുന്നു, "ഒരു പുരാവസ്തു തെളിവുകളും വെള്ളപ്പൊക്ക കഥയെ പിന്തുണയ്ക്കുന്നില്ല എന്നതിനാൽ, 5,000 വർഷങ്ങൾക്ക് മുമ്പുള്ള ഒരു വലിയ വള്ളത്തിന്റെ അസ്തിത്വത്തിന് പുരാവസ്തു തെളിവുകൾ ഇല്ലെന്നതിൽ അതിശയിക്കാനില്ല.
പ്രതീകാത്മകത
ആധുനിക റിപ്പബ്ലിക് ഓഫ് അർമേനിയയുടെ അതിർത്തിക്ക് പുറത്ത് കിടന്നിട്ടും അരരാത്ത് പർവ്വതം ചരിത്രപരമായി അർമേനിയയുമായി ബന്ധപ്പെട്ടിരിക്കുന്നു. രാജ്യത്തെ പ്രധാന ദേശീയ ചിഹ്നമായും ബ്രാൻഡായും ഇത് പരക്കെ കണക്കാക്കപ്പെടുന്നു. അർമേനിയയിലെ ദൈനംദിന ഭൗതിക സംസ്കാരത്തിൽ പൊതുവെ ദേശസാൽക്കരിക്കുന്ന ഒരു വ്യവഹാരത്തിനുള്ളിൽ രൂപപ്പെടുത്തിയ അരരാത്തിന്റെ ചിത്രം എല്ലായിടത്തും കാണപ്പെടുന്നു.എത്‌നോഗ്രാഫർ സിപിൽമ ഡാരിവയുടെ അഭിപ്രായപ്രകാരം അർമേനിയക്കാർക്ക് "പ്രതീകാത്മക സാംസ്കാരിക സ്വത്തിന്റെ അർത്ഥത്തിൽ അരരാത്തിന്റെ ചിത്രം കൈവശം വയ്ക്കാനുള്ള അധികാരമുണ്ട്."
അർമേനിയൻ ജനതയുടെ "വിശുദ്ധ പർവ്വതം" എന്നാണ് അരരാത്ത് അറിയപ്പെടുന്നത്. ക്രിസ്ത്യാനിക്കു മുമ്പുള്ള അർമേനിയൻ പുരാണങ്ങളിൽ ഇത് പ്രധാനമായിരുന്നു, അവിടെ അത് ദേവന്മാരുടെ വസതിയായിരുന്നു. ക്രിസ്തുമതത്തിന്റെ ഉയർച്ചയോടെ, പർവ്വതത്തിലെ പുറജാതീയ ആരാധനയുമായി ബന്ധപ്പെട്ട പുരാണങ്ങൾ നഷ്ടപ്പെട്ടു. പുരാതന അർമേനിയൻ രാജ്യങ്ങളുടെ ഭൂമിശാസ്ത്ര കേന്ദ്രമായിരുന്നു അരരാത്ത്. ഗ്രേറ്റർ അർമേനിയയെ (അർമേനിയ മേജർ) ചരിത്രകാരനായ ഒരു പണ്ഡിതൻ നിർവ്വചിച്ചത് “അരരാത്ത് പർവ്വതത്തിൽ നിന്ന് എല്ലാ ദിശയിലും 200 മൈൽ [320 കിലോമീറ്റർ] വിസ്തീർണ്ണം ഉണ്ടെന്നാണ്." 19-ആം നൂറ്റാണ്ടിൽ കാല്പനിക ദേശീയതയുടെ കാലഘട്ടത്തിൽ, ഒരു അർമേനിയൻ രാഷ്ട്രം നിലവിലില്ലാത്തപ്പോൾ, അരാരത്ത് പർവ്വതം ചരിത്രപരമായ അർമേനിയൻ ദേശീയ രാഷ്ട്രത്തെ പ്രതീകപ്പെടുത്തിയിരുന്നു. 1861-ൽ അർമേനിയൻ കവി മൈക്കൽ നാൽബാൻഡിയൻ ഇറ്റാലിയൻ ഏകീകരണത്തിന് സാക്ഷ്യം വഹിച്ചു. നേപ്പിൾസിൽ നിന്നുള്ള ഒരു കത്തിൽ ഹരുതിയൻ സ്വാഡ്ജിയാന് എഴുതി: എറ്റ്നയും വെസൂവിയസും ഇപ്പോഴും പുകയുന്നു. അരരാത്തിന്റെ പഴയ അഗ്നിപർവ്വതത്തിൽ തീ അവശേഷിക്കുന്നുണ്ടോ?"
ഐതിഹ്യങ്ങളുടെ ഉത്ഭവം
മധ്യകാലത്തിനു മുമ്പുള്ള ചരിത്രകാരനായ മൊവ്സെസ് ഖൊറെനാറ്റ്സിയാണ് ഉല്പത്തിപുസ്തകത്തിലെ വെള്ളപ്പൊക്ക വിവരണത്തെ അർമേനിയൻ ഉത്ഭവവുമായി ബന്ധിപ്പിച്ചത്. നോഹയും കുടുംബവും ആദ്യം അർമേനിയയിൽ താമസമാക്കി പിന്നീട് ബാബിലോണിലേക്ക് താമസം മാറിയെന്ന് അർമേനിയയുടെ ചരിത്രത്തിൽ അദ്ദേഹം എഴുതി. നോഹയുടെ മകനായ യാഫെത്തിന്റെ പിൻ‌ഗാമിയായ ഹെയ്ക്ക് ബെലിനെ (ബൈബിൾ നിമ്രോഡ്) എതിർത്തുകൊണ്ട് അരരാത്ത് പർവ്വതത്തിന് ചുറ്റുമുള്ള പ്രദേശത്തേക്ക് മടങ്ങി. അവിടെ അർമേനിയൻ രാജ്യത്തിന്റെ വേരുകൾ സ്ഥാപിച്ചു. അദ്ദേഹത്തെ ഇതിഹാസ സ്ഥാപക പിതാവും അർമേനിയൻ ജനതയ്ക്ക് പേര് നൽകിയയാളുമായി കണക്കാക്കപ്പെടുന്നു.റാസ്മിക് പനോസിയൻ പറയുന്നതനുസരിച്ച്, ഈ ഐതിഹ്യം "നോഹയുടെ പെട്ടകം അരരാത്ത് പർവ്വതത്തിൽ ഇറങ്ങിയതുമുതൽ അർമേനിയയെ എല്ലാ നാഗരികതയുടെയും തൊട്ടിലാക്കി മാറ്റുന്നു. ഇത് അർമേനിയക്കാരെ മനുഷ്യവികസനത്തിൽ അരരാത്ത് പർവ്വതത്തെ ബൈബിൾ വിവരണവുമായി ബന്ധിപ്പിക്കുന്നു. അരരാത്ത് പർവ്വതം അർമേനിയക്കാരുടെയും ദേശീയ ചിഹ്നവും അനാദികാലം തൊട്ടേ അർമേനിയയ്ക്കു ചുറ്റുമുള്ള പ്രദേശം അവരുടെ മാതൃരാജ്യവുമായിരുന്നു..
കോട്ട് ഓഫ് ആംസ് ഓഫ് അർമേനിയ
1918 മുതൽ സ്ഥിരമായി അർമേനിയയിലെ കോട്ട് ഓഫ് ആംസിൽ അരരാത്ത് പർവ്വതത്തെ ചിത്രീകരിച്ചിരിക്കുന്നു. ആർക്കിടെക്റ്റ് അലക്സാണ്ടർ തമാനിയൻ, ചിത്രകാരൻ ഹകോബ് കൊജോയൻ എന്നിവരാണ് ആദ്യത്തെ റിപ്പബ്ലിക്കിന്റെ കോട്ട് ഓഫ് ആം രൂപകൽപ്പന ചെയ്തത്. അർമേനിയ സ്വാതന്ത്ര്യം വീണ്ടെടുത്തതിനുശേഷം 1992 ഏപ്രിൽ 19 ന് അർമേനിയൻ റിപ്പബ്ലിക്കിന്റെ നിയമസഭ ഈ കോട്ട് ഓഫ് ആംസ് അംഗീകരിച്ചു. ഓറഞ്ച് പശ്ചാത്തലത്തിൽ പരിചയിൽ പെട്ടകത്തിനൊപ്പം അരരാത്തിനെ ചിത്രീകരിച്ചിരിക്കുന്നു.
അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ (സോവിയറ്റ് അർമേനിയ) ചിഹ്നം 1921-ൽ ചിത്രകാരന്മാരായ മാർട്ടിറോസ് സര്യാനും ഹാക്കോബ് കൊജോയനും ചേർന്നാണ് സൃഷ്ടിച്ചത്. അരരാത്ത് പർവ്വതം മധ്യഭാഗത്ത് ചിത്രീകരിച്ചിരിക്കുന്നു, അതിൽ വലിയൊരു ഭാഗം ഉൾക്കൊള്ളുന്നു.
വംശഹത്യയുടെയും പ്രാദേശിക അവകാശവാദങ്ങളുടെയും ചിഹ്നം
1915 ലെ അർമേനിയൻ വംശഹത്യയ്ക്കുശേഷം, അരരാത്ത് അർമേനിയക്കാരുടെ ദേശീയ അവബോധത്തിൽ കിഴക്കൻ തുർക്കിയിലെ (പടിഞ്ഞാറൻ അർമേനിയ) സ്വദേശികളായ അർമേനിയൻ ജനതയുടെ നാശത്തെ പ്രതിനിധീകരിക്കാൻ തുടങ്ങി. 1988-ൽ അരി എൽ. ഗോൾഡ്മാൻ ഇങ്ങനെ കുറിച്ചു, "ആധുനിക പ്രവാസികളായ മിക്ക അർമേനിയക്കാരുടെ വീടുകളിലും, അവരുടെ മാതൃരാജ്യത്തെയും ദേശീയ അഭിലാഷങ്ങളെയും കുറിച്ചുള്ള ഓർമ്മപ്പെടുത്തലായ അരരാത്ത് പർവ്വതത്തിന്റെ ചിത്രങ്ങളുണ്ട്."
അരരാത്ത് അതിന്റെ "നഷ്ടപ്പെട്ട ഭൂമി" വീണ്ടെടുക്കാനുള്ള അർമേനിയൻ ശ്രമങ്ങളുടെ പ്രതീകമായി മാറിയിരിക്കുന്നു. അതായത്, അരരാത്തിന്റെ പടിഞ്ഞാറ് ഭാഗങ്ങൾ ഇപ്പോൾ തുർക്കിയുടെ ഭാഗമാണ്. വംശഹത്യയ്ക്ക് ശേഷം അർമേനിയൻ ജനസംഖ്യ ഗണ്യമായി കുറഞ്ഞിരുന്നു. എല്ലാ ദിവസവും അർമേനിയക്കാർ വിശുദ്ധീകരിക്കപ്പെട്ട പ്രദേശമായി അരരാത്തിനെ കാണുന്നുവെന്ന് അഡ്രിയൻസ് അഭിപ്രായപ്പെട്ടു.സ്റ്റെഫാനി പ്ലാറ്റ്സ് എഴുതി, “സർവ്വവ്യാപിയായി, യെരേവാനിലും അതിന്റെ പ്രാന്തപ്രദേശങ്ങളിലും അരരാത്ത് ഉയർന്നുവരുന്നത് അർമേനിയക്കാരെ അവരുടെ പ്രസിദ്ധമായ എത്‌നോജെനിസിസിനെക്കുറിച്ചും 1915-ലെ അർമേനിയൻ വംശഹത്യയ്ക്കുശേഷം കിഴക്കൻ അനറ്റോലിയയിൽ നിന്ന് നാടുകടത്തിയതിനെക്കുറിച്ചും നിരന്തരം ഓർമ്മപ്പെടുത്തുന്നു.
അർമേനിയൻ വംശഹത്യയെയും അരരാത്ത് പർവ്വതത്തെയും കുറിച്ചുള്ള പതിവ് പരാമർശങ്ങളിൽ തുർക്കിയുമായുള്ള അതിർത്തി അർമേനിയയിലാണെന്ന് തുർക്കി രാഷ്ട്രീയ ശാസ്ത്രജ്ഞൻ ബെയ്‌റാം ബാൽസി വാദിക്കുന്നു. 1991-ൽ സോവിയറ്റ് യൂണിയനിൽ നിന്ന് സ്വാതന്ത്ര്യം നേടിയ ശേഷം അർമേനിയൻ സർക്കാർ തുർക്കിയുടെ ഒരു പ്രദേശത്തിനും ഔദ്യോഗിക അവകാശവാദങ്ങൾ ഉന്നയിച്ചിട്ടില്ല. എന്നിരുന്നാലും അർമേനിയൻ സർക്കാർ "നിലവിലുള്ള തുർക്കി-അർമേനിയൻ അതിർത്തിയുടെ വ്യക്തവും ഔപചാരികവുമായ അംഗീകാരം ഒഴിവാക്കി. 2010-ൽ ഡെർ സ്പീഗൽ മാസിക നടത്തിയ അഭിമുഖത്തിൽ അർമേനിയൻ പ്രസിഡന്റ് സെർജ് സർഗ്‌സ്യാനോട് അർമേനിയയ്ക്ക് "അരരാത്ത് പർവ്വതം തിരികെ" വേണോ എന്ന് ചോദിക്കുകയുണ്ടായി. ഇതിന് മറുപടിയായി സർഗ്‌സ്യാൻ പറഞ്ഞു, "ആർക്കും അരരാത്ത് പർവ്വതം ഞങ്ങളിൽ നിന്ന് എടുക്കാൻ കഴിയില്ല. അത് ഞങ്ങളുടെ ഹൃദയത്തിൽ സൂക്ഷിക്കുന്നു. അർമേനിയക്കാർ ഇന്ന് ലോകത്ത് എവിടെയാണെങ്കിലും, അവരുടെ വീടുകളിൽ അരരാത്ത് പർവ്വതത്തിന്റെ ചിത്രം കാണാൻ കഴിയും. അരരാത്ത് പർവ്വതം ഇനി നമ്മുടെ ജനതകൾ തമ്മിലുള്ള വേർപിരിയലിന്റെ പ്രതീകമായിരിക്കില്ല. മറിച്ച് വിവേകത്തിന്റെ ഒരു ചിഹ്നമായിരിക്കുമെന്ന് എനിക്ക് ഉറപ്പുണ്ട്. എന്നാൽ ഞാൻ ഇത് വ്യക്തമാക്കാം. അർമേനിയയിലെ ഒരു പ്രതിനിധി ഒരിക്കലും പ്രാദേശിക ആവശ്യങ്ങൾ ഉന്നയിച്ചിട്ടില്ല. തുർക്കി ഇത് ആരോപിക്കുന്നു.
കിഴക്കൻ തുർക്കിക്ക് അവകാശവാദമുന്നയിക്കുന്നതിൽ ഏറ്റവും പ്രധാനപ്പെട്ട പാർട്ടി ദേശീയവാദി അർമേനിയൻ റെവല്യൂഷണറി ഫെഡറേഷനാണ് (ഡാഷ്‌നക്‌സുറ്റ്യൂൺ). യുണൈറ്റഡ് അർമേനിയയെ പരിഗണിക്കുന്നതിന്റെ ഭാഗമായാണ് ഇത് അവകാശപ്പെടുന്നത്. ജർമ്മൻ ചരിത്രകാരൻ ടെസ്സ ഹോഫ്മാൻ, സ്ലൊവാക് യാഥാസ്ഥിതിക രാഷ്ട്രീയക്കാരൻ ഫ്രാന്റിക് മിക്ലോക്കോ,  ലിത്വാനിയൻ രാഷ്ട്രീയ ശാസ്ത്രജ്ഞനും സോവിയറ്റ് വിമതനുമായ അലക്സാണ്ട്രാസ് എട്രോമാസ്  എന്നിവർ പർവ്വതത്തിനെക്കുറിച്ചുള്ള അർമേനിയൻ അവകാശവാദങ്ങളെ പിന്തുണച്ച് സംസാരിച്ചു.
സാംസ്കാരിക ചിത്രീകരണം
പ്രതീകാത്മകമായി (അർമേനിയയുടെ കോട്ട് ഓഫ് ആംസ് പോലുള്ള നിരവധി വിഷ്വൽ പ്രാതിനിധ്യങ്ങളിലൂടെ), സാംസ്കാരികമായി - അർമേനിയക്കാർക്ക് യഥാർത്ഥത്തിൽ അരരാത്ത് അർമേനിയക്കാർക്ക് ദൃശ്യമാണെന്ന് എത്‌നോഗ്രാഫർ ലെവൻ അബ്രഹാമിയൻ അഭിപ്രായപ്പെട്ടു. കാവ്യാത്മകവും രാഷ്‌ട്രീയവും വാസ്തുവിദ്യാപരവുമായ നിരവധി ഗതകാല സുഖസ്‌മരണയിലും സോവിയറ്റ് യൂണിയനിൽ നിന്ന് സ്വാതന്ത്ര്യം നേടിയ ശേഷം 1992-ൽ അർമേനിയ പുറത്തിറക്കിയ ആദ്യത്തെ മൂന്ന് തപാൽ സ്റ്റാമ്പുകളിലും അരരാത്ത് പർവ്വതം കാണപ്പെടുന്നു.
1993-2001-ൽ പുറത്തിറക്കിയ വിവിധ അർമേനിയൻ ഡ്രാം ബാങ്ക്നോട്ടുകളിൽ അരരാത്ത് പർവ്വതം ചിത്രീകരിച്ചിട്ടുണ്ട്. 1993-ൽ പുറത്തിറക്കിയ 10 ഡ്രാം നോട്ടുകളുടെ മറുവശത്തും, 1998-ൽ പുറത്തിറക്കിയ 50 ഡ്രാം നോട്ടുകളുടെ മറുവശത്തും, 1993-ൽ പുറത്തിറക്കിയ 100, 500 ഡ്രാം നോട്ടുകളുടെ മുഖവശത്തും, 2001-ൽ പുറത്തിറക്കിയ 50,000 ഡ്രാം നോട്ടുകളുടെ മറുവശത്തും, 1972–1986 കാലഘട്ടത്തിലെ ടർക്കിഷ് 100 ലിറ നോട്ടുകളുടെ മറുവശത്തും അരരാത്ത് പർവ്വതം ചിത്രീകരിച്ചിട്ടുണ്ട്.